Quliyeva Kəmalə Rafiq qizi. “HEYDƏR ƏLİYEV İRSİNDƏ MƏNƏVİ TƏRBİYƏ MƏSƏLƏLƏRİ” (2012)\n13.00.01- Ümumi pedaqogika, pedaqogikanın və təhsilin tarixi\npedaqogika elmlər üzrə fəlsəfə doktoru elmi dərəcəsi almaq üçün təqdim olunmuş dissertasiyanın\nTƏDQİQATIN ÜMUMİ XARAKTERİSTİKASI\nProblemin aktuallığı. Mənəviyyat şəxsiyyətin özünə, onu əhatə edənlərə, cəmiyyətə və onun real hadisələrinə münasibətini, dünyagörüşünü, davranışını təzahür etdirən başlıca meyardır. Məhz mənəvi tərbiyə sayəsində fiziki fərd kimi dünyaya gələn insan əsl mənada şəxsiyyətə çevrilir.\nHal-hazırda Azərbaycanda hüquqi, demokratik dövlət qurulur və tədricən möhkəmlənir, inkişaf edir. Cəmiyyətdə yaşayan hər bir azərbaycanlı dövlət quruculuğunda, vətəndaş cəmiyyətinin formalaşdırılmasında bu və ya digər formada iştirak edir. Müstəqil Azərbaycan dövlətində yeni mənəviyyat normaları və prinsipləri yaranır.\nMəhz bu baxımdan da müasir dövrdə gənc nəsli biliklər sistemi ilə silahlandırmaq, onlarda elmi dünyagörüşü formalaşdırmaq nə qədər vacibdirsə, cəmiyyətimizin özülünü möhkəmləndirmək məqsədi ilə əxlaqca saf, mənəvi cəhətdən kamil və yetkin şəxsiyyətlər tərbiyə etmək bir о qədər mühüm məsələdir. İnsan nə qədər savadlı olsa da, mənəviyyatca yoxsuldursa, cəmiyyətin sağlam özül üzərində bərqərar olduğunu söyləmək çətindir.\nBütün bu cəhətləri nəzərə alaraq istər Azərbaycan Respublikasının təhsil sahəsində İslahat proqramı (1999), istərsə də müstəqil Respublikamızın müəllimlərinin XIII Qurultayı (2008) mənəvi tərbiyə sahəsində bütün tədris müəssisələrinin üzərinə mühüm vəzifələr qoyaraq, bu məsələlərə xüsusi diqqət yetirmişdir.\nAzərbaycan Müəllimlərinin XIII Qurultayının qətnaməsində deyilir:\n«Şagirdlərə bilik və bacarıqların aşılanmasını təmin etmək məktəbin bir vəzifəsidirsə, onları mənəvi cəhətdən yetkin bir vətəndaş kimi formalaşdırmaq ikiqat vəzifəsidir. Bəzi tədqiqatçıların əksinə olaraq, ümumiyyətlə tərbiyənin ayrıca bir proses kimi təsəvvür etmək məsələyə düzgün yanaşma deyildir» (Azərbaycan müəllimlərinin XIII qurultayı. Bakı, “Çaşıoğlu”, 2009,s.64).\nAzərbaycan Respublikasının Təhsil Qanununda (2009) təhsilin əsas məqsədi mənəvi tərbiyənin cəmiyyətə layiq kamil və yetkin vətəndaş tərbiyə etmək məqsədi ilə tam bir vəhdət təşkil edir. Belə ki, Təhsil Qanununun 4-cü maddəsində təhsilin əsas məqsədi aşağıdakı şəkildə şərh edilmişdir:\n- Azərbaycan dövləti qarşısında öz məsuliyyətini dərk edən, xalqının milli ənənələrinə və demokratiya prinsiplərinə, insan hüquqları və azadlıqlarına hörmət edən, vətənpərvərlik və azərbaycançılıq ideyalarına sadiq olan, müstəqil və yaradıcı düşünən vətandaş və şəxsiyyət yetişdirmək (Azərbaycan Respublikasının Təhsil Qanunu. Bakı, “Qanun”, 2009, s. 15).\nQarşıda qoyulan məqsədə çatmaqdan ötrü isə biz ilk növbədə mənəvi tərbiyənin gənc nəslin mənəvi şüur, təsəvvür, anlayış və mühakimələrinə, keyfiyyətlərinə təsirinin imkan və yollarını araşdırmalı, düzgün mənbələr axtarmalıyıq.\nTəhsil sahəsində islahat bütün mənbələrdən, vasitələrdən, imkanlardan faydalanaraq hər bir gənci mənəvi cəhətdən formalaşdırmağı nəzərdə tutur.\nHəmişə olduğu kimi müasir şəraitdə də mənəvi tərbiyə özbaşına deyil, müxtəlif mənbələrə istinad edilərək həyata keçirilir. Bəzi tədqiqatlarda bu mənbələr: diyarşünaslıq, etnopedaqoji materiallar və s. olaraq göstərilir.\nLakin çox təəssüflər olsun ki, tədqiqatlar içərisində biz dünya tarixinin ən böyük hökmdarlarının, dövlət başçılarının , sərkərdələrinin, onların müsbət əməllərinin, xidmətlərinin, ideyalarının mənəvi tərbiyə baxımından bir mənbə olaraq araşdırılmasına çox nadir hallarda rast gəlirik.\nHalbuki biz yeni nəslin cəmiyyətə yararlı şəxsiyyət kimi yetişməsi üçün ilk növbədə tarixə müraciət etməli, bu tarixin müdrik və uzaqgörən sərkərdələrinin, hökmdarlarının, dövlət başçılarının mənəvi irsinə nəzər salmalı, onları lazımi səviyyədə öyrənməli, nəzəri-tarixi baxımdan tədqiq edərək təhlilini verməli, gənc nəslə aşılanmasının imkanlarını araşdırmalıyıq.\nOnların irsinin tədqiqi, bu sahədə elmi tədqiqatların zənginliyi həm də dövlətçiliyimizin, hərb və mədəniyyət tariximizin, dilimizin, dinimizin, milli dəyərlərimizin, elmimizin, diplomatiyamızın inkişafına öz müsbət təsirini göstərər.\nA.Q.Qasımova tarixi şəxsiyyətlərə dair materialların öyrənilməsinin əhəmiyyətini aşağıdakı şəkildə açıqlayır: «Tarixi şəxsiyyətlərə dair materialların öyrənilməsi tarixi şəxsiyyətlərin müsbət nümunələrinə əsaslanmaq yeniyetmələrdə nəcib keyfiyyətlərin inkişafına, onların yaxşı bir insan və vətəndaş kimi təşəkkül tapıb formalaşmasına şərait yaradır» (Qasımova A.Q. Tarixi şəxsiyyətlərə dair materialların öyrənilməsi yeniyetmələrin tərbiyəsinin vasitəsi kimi. Bakı, “Mütərcim”, 2003, s.3).\nÖz dövrünün canlı tarixi və aynası olan ulu öndərimizin bütün həyatı və ictimai-siyasi fəaliyyəti gələcək nəsil üçün əsil mənəvi tərbiyə məktəbidir. Onun zəngin irsi mənəvi tərbiyə işinin həm məzmun, həm də həyata keçirilmə istiqamətlərini müəyyənləşdirir.\nAzərbaycan Respublikasının Təhsil naziri, professor Misir Mərdanov yazır: «Milli tərəqqidə, müstəqil dövlət quruculuğunda təhsilin, tərbiyənin əvəzsiz rolu olduğunu dəqiq müəyyənləşdirən Heydər Əliyevin zəngin yaradıcılıq irsi, şəxsi nümunəsi və dövlətçilik fəaliyyəti, siyasi görüşləri böyüyən gənc nəslin milli və ümumbəşəri dəyərlər zəminində tərbiyə olunması və təhsil alması işinin səmərəli təşkili üçün ən dəyərli mənbədir» (Əliyev H.Ə. Təhsil millətin gələcəyidir. Bakı, “Təhsil”, 2002, s.2).\nBu baxımdan mənəvi tərbiyə ilə bağlı məsələlərin ulu öndərimiz Heydər Əliyev irsində sistemli araşdırılması bu sahədə mövcud problemlərin aradan qaldırılmasında, eləcə də gənc nəsli milli-mənəvi dəyərlərə sadiqlik, azərbaycançılığa və bəşəriliyə hörmət ruhunda tərbiyə etmək, onlarda yüksək ideyalılıq, ləyaqətlilik, inam və əqidə, vətənpərvərlik kimi mənəvi keyfiyyətlərin formalaşdırılmasında böyük önəm daşıyır.\nMəktəb sənədlərinin öyrənilməsi, dərslərdə aparılan müşahidələr, şagirdlərin, о cümlədən gənclərin ulu öndərimiz Heydər Əliyev nümunəsi əsasında tərbiyə edilməsi və onun irsində mənəvi tərbiyə məsələlərinin öyrənilməsi istiqamətlərində müsbət təcrübə toplansa da, bu sahədə aparılan işlər müasir tələblərə cavab vermir. Odur ki, tədqiqat pedaqoji kollektivlərə bu istiqamətdə öz fəaliyyətlərini səmərəli və düzgün qurmaqda kömək göstərmək zərurətindən irəli gəlir.\nTədqiqatın obyektini Heydər Əliyevin zəngin irsi təşkil edir.\nTədqiqatın predmetini Ulu öndərimiz Heydər Əliyev irsində mənəvi tərbiyə məsələləri təşkil edir.\nTədqiqatın məqsədi Ulu öndərimiz Heydər Əliyev irsində mənəvi tərbiyə məsələlərini tədqiq etməkdən, təlim prosesində, sinifdənxaric tədbirlərdə onlardan istifadənin imkan və yollarını müəyyənləşdirməkdən ibarətdir.\nTədqiqatın vəzifələri. Məqsəddən asılı olaraq qarşıda aşağıdakı vəzifələr dayanmışdır:\n- Ulu öndərin keçdiyi həyat yolunu gənc nəslin mənəvi tərbiyəsində bir nümunə olaraq təqdim etmək;\n- onun milli-mənəvi dəyərlərimizin qoruyucusu kimi yüksək mənəvi keyfiyyətlərini, bu sahədə fəaliyyətini üzə çıxarmaq;\n- Heydər Əliyev irsində mənəvi tərbiyənin məzmununu təşkil edən vətənpərvərlik, yüksək ideyalılıq, ləyaqətlilik, inam, əqidəlilik, xeyirxahlıq, tələbkarlıq kimi keyfiyyətlərlə bağlı fikirlərini aşkarlamaq;\n- Heydər Əliyev irsində mənəvi tərbiyə məsələlərini ictimai-humanitar fənlərin tədrisində və sinifdənxaric tədbirlərdə öyrənilməsi istiqamətlərini müəyyənləşdirmək;\n- Heydər Əliyev irsində mənəvi tərbiyə məsələlərinin ictimai-humanitar fənlərin (tarix, ədəbiyyat) proqram və dərsliklərində öyrənilmə imkarlarını aşkarlamaq;\n- sinifdənxaric tədbirlərdə ulu öndərimiz Heydər Əliyev irsində mənəvi tərbiyə məsələlərinin öyrənilməsi üzrə işin növlərini müəyyənləşdirmək;\n- tədqiqatın nəticələrinə əsaslanaraq ulu öndərin irsindən gənc nəslin mənəvi tərbiyəsində daha səmərəli istifadə etmək üçün təkliflər hazırlamaq;\n- Ulu Öndərin mənəvi tərbiyə ilə bağlı fikirlərindən təlim-tərbiyə prosesində səmərəli istifadənin imkanlarını elmi şəkildə əsaslandırmaqla bu sahədə çalışanlara (müəllimlərə, valideynlərə) köməklik göstərməkdir.\nTədqiqatın metodoloji əsasını pedaqoji fakt, hadisə və proseslərin öyrənilməsi, dərk edilməsi və dəyişdirilməsi maqsədilə tətbiq edilən nəzəri müddəaların, metod və vasitələrin məcmusu təşkil edir.\nTədqiqatın metodları. Tədqiqat zamanı aşağıdakı metodlardan istifadə edilmişdir; 1) nəzəri-tarixi müqayisəli təhlil; 2) arxiv sənədlərinin, pedaqoji mətbuatın və digər elmi-tarixi materialların öyrənilməsi.\nTədqiqatın elmi yeniliyi. Müasir dövrdə Ulu Öndərimiz Heydər Əliyev irsində mənəvi tərbiyə məsələləri ilk dəfə olaraq nəzəri-tarixi baxımdan elmi-tədqiqat işi səviyyəsində öyrənilmişdir.\nDissertasiya işində ulu öndərimiz Heydər Əliyevin mənəvi tərbiyənin məzmununu təşkil edən keyfiyyətlərlə bağlı fikirlərinin öyrənilməsi bu istiqamətdə aparılan mənəvi tərbiyə işlərinə yeni yönümdən yanaşma zərurəti yaradır.\nUlu öndərimiz Heydər Əliyevin milli-mənəvi dəyərlərimizin qoruyucusu kimi bu dəyərlərin məzmun və mahiyyəti ilə bağlı fıkirlərinin araşdırılması müxtəlif tarixi dövrlərdə yaşamış, şəxsiyyətlərin irsini müqayisəli şəkildə təhlil etmək zərurəti yaratmışdır. Bu isə eyni zamanda milli-mənəvi dəyərlərimizlə bağlı müxtəlif tarixi dövrlərdə yaşamış şəxsiyyətlərin fikirlərinin üzə çıxarılması deməkdir. Onun bu sahədə fəaliyyətinin işıqlandırılması gələcək nəsildə bu dəyərlərə sadiqlik, qayğı, diqqət, hörmət və digər yüksək mənəvi keyfiyyətlərin formalaşdırılmasında böyük önəm daşıyır.\nTəlim prosesində və eləcə də sinifdənxaric tədbirlərdə ulu öndərimiz Heydər Əliyev irsinin öyrənilməsi istiqamətlərinin müəyyənləşdirilməsi mənəvi tərbiyə sahəsində imkanları üzə çıxarmış və bu yönümdə müxtəlif tədbirlərdə işin növlərinin həyata keçirilməsini müəyуənləşdirmişdir.\nTədqiqatın nəzəri əhəmiyyəti. Ulu öndərimiz Heydər Əliyevin irsində mənəvi tərbiyə məsələlərinin tədqiqi və bu zaman aparılan ümumiləşmələr, irəli sürülən müddəalar pedaqoji fıkrimizi nəzəri-tarixi yönümdən zənginləşdirməklə yanaşı, gənc nəsli mənəvi yönümdən tərbiyə etməkdə böyük önəm kəsb edir.\nTədqiqatın praktik əhəmiyyəti. Tədqiqat işi aşağıdakı praktik məsələlərin həlli üçün mühüm əhəmiyyət kəsb edir. Belə ki, dissertasiya işində irəli sürülən ideyalardan «Pedaqogika», «Pedaqogika tarixi» üzrə dərslik və tədris vəsaitlərinin təkmilləşdirilməsində, humanitar fənlərin tədrisində, müxtəlif ictimai tədbirlərin həyata keçirilməsi prosesində, sinifdənxaric tədbirlərdə istifadə etmək olar.\nUlu öndərimiz Heydər Əliyevin həyat yolu mənəvi tərbiyə nümunəsidir.\nYüksək milli-mənəvi dəyərlərin qoruyucusu kimi Heydər Əliyevin mənəvi irsi gənc nəsli milli-mənəvi dəyərlərə sadiqlik, azərbaycançılığa və bəşəriliyə hörmət ruhunda tərbiyə etmək, onlarda vətənpərvərlik, yüksək ideyalılıq, ləyaqətlilik, inam, əqidə, xeyirxahlıq, tələbkarlıq kimi mənəvi keyfiyyətlərin formalaşdırılmasında böyük önəm kəsb edir.\nUlu öndərimiz Heydər Əliyev irsində mənəvi tərbiyənin məzmunu məsələlərinin araşdırılması bu istiqamətdə aparılan mənəvi tərbiyə işlərinə yeni yönümdən yanaşma zərurəti yaradır.\nHeydər Əliyev irsində mənəvi tərbiyə məsələlərinin (yuxarı siniflərdə VIII-XI) ictimai-humanitar fənlərin proqram və dərsliklərində, eləcə də sinifdənxaric tədbirlərdə öyrənilməsi istiqamətlərinin müəyyənləşdirilməsi, bu istiqamətdə aparılan işlərin imkanlarını daha da genişləndirir və zənginləşdirir.\nTədqiqatın nəticələrinin tətbiqi. Tədqiqatın bir sıra aspektləri gənc doktorantların və tədqiqatçıların keçirilmiş respublika və beynəlxalq elmi konfranslarında səslənmiş, yüksək mükafatlara layiq görülmüşdür.\nDissertasiyanın bir sıra aspektləri 4 tezisdə və 10 jurnal məqaləsində öz ifadəsini tapmışdır. 10 jurnal məqaləsindən 3-ü xaricdə nəşr olunmuşdur.\nDissertasiyanın quruluşu. Dissertasiya girişdən, 8 yarımfəsli əhatə edən 3 fəsildən, nəticə və təkliflərdən, istifadə olunmuş ədəbiyyat siyahısından ibarətdir.\nGirişdə mövzunun aktuallığı əsaslandırılır, problemin öyrənilmə səviyyəsi, tədqiqatın obyekti, məqsədi, vəzifələri, predmeti, metodoloji əsası, tədqiqat prosesində istifadə olunmuş metodlar, elmi yeniliyi, nəzəri və praktik əhəmiyyəti, müdafiəyə çıxarılan əsas müddəalar açıqlanır.\nDissertasiyanın birinci fəsli «Heydər Əliyev şəxsiyyəti gənc nəslə nümunədir» adlanır. Bu fəsil iki yarımfəsli əhatə edir. Birinci yarımfəsil «Heydər Əliyevin həyatı mənəvi tərbiyə nümunəsidir», ikinci yarımfəsil isə «Heydər Əliyev milli-mənəvi dəyərlərimizin qoruyucusu kimi» adlanır. Həmin fəslin «Heydər Əliyevin həyatı mənəvi tərbiyə nümunəsidir» adlı yarımfəslində H.Ə.Əliyevin həyatının gənc nəslin mənəvi tərbiyəsinin vasitələrindən biri kimi təqdim etməzdən əvvəl belə bir suala cavab axtarılmışdır: şəxsiyyət kimdir və о digərləri üçün nə zaman nümunəyə çevrilir?\nBu məsələyə aydınlıq gətirmək üçün «şəxsiyyət» anlayışının mahiyyətinə elmi, elmi-kütləvi ədəbiyyatlar nəzərdən keçirilərək aydınlıq gətirilmiş, şəxsiyyətin digərləri üçün nə zaman nümunəyə çevrilməsi tədqiqat nəticəsində üzə çıxarılmışdır. Məlum olmuşdur ki, şəxsiyyət haqqında danışarkən insanın üz quruluşu, boy-buxunu, gözünün, saçının rəngi kimi anadangəlmə fıziki keyfiyyətləri deyil, onun həyatda qazandığı əxlaqi, estetik və s. mənəvi keyfiyyətləri ön plana çəkilir.\nŞəxsiyyəti səciyyələndirən, digərlərindən fərqləndirən və üstün edən başlıca xüsusiyyəti də onun yüksək mənəvi keyfiyyətlərə sahib olmasıdır.\nUlu öndərimiz Heydər Əliyev də öz mənəvi keyfiyyətləri ilə digərlərindən fərqlənən, ictimai prosesə və mənəvi inkişafa təsir göstərən şəxsiyyətlərdəndir. Məhz belə şəxsiyyətlər ictimai prosesə və mənəvi inkişafa təsir göstərə bilir, digərləri üçün nümunəyə çevrilirlər.\nBu yarımfəsildə H.Ə.Əliyevin bir şəxsiyyət olaraq yüksək mənəvi keyfiyyətləri onun həyatının ayrı-ayrı məqamlarına toxunularaq gənc nəslin mənəvi tərbiyəsinə nümunə olaraq təqdim edilir. Eləcə də bu yarımfəsildə H.Ə.Əliyevin həyatda yüksək önəm verdiyi sədaqətlilik, iradəlilik, ədalətlilik, qeyrətlilik, paklıq, saflıq kimi mənəvi keyfiyyətlərə münəsibati açıqlanmışdır.\nİkinci yarımfəsildə isə ulu öndərimiz Heydər Əliyevin milli-mənəvi dəyərlərimizin qoruyucusu kimi dilimizə, dinimizə, adət-ənənələrimizə, tariximizə olan münasibəti açıqlanmışdır.\nİlk əvvəl burada H.Ə.Əliyevin milli-mənəvi dəyərimiz olaraq doğma dilimizə qayğı və diqqəti nəzərə çatdırılmış, xalqın həyatındakı rolu açıqlanmışdır.\nDinimizlə bağlı araşdırmalarda islam dininin ən müqəddəs kitabı olan «Qurani-Kərim», dünya miqyasında böyük və nadir şəxsiyyət sayılan Məhəmməd peyğəmbər (ə), müqəddəs ziyarətgahlarımız göz önünə gətirilmiş, H.Ə.Əliyevin bu dəyərlərlə bağlı fıkirləri tədqiq edilmiş, onlara milli-mənəvi dəyərlərimizin qoruyucusu kimi münasibəti açıqlanmışdır. Burada H.Ə.Əliyevin xalqın özünə, öz tarixi köklərinə, əcdadları tərəfindən yaradılmış adət-ənənələri ilə bağlı fikirlərinin araşdırılması böyük maraq kəsb edir. Belə ki, H.Ə.Əliyevin irsində adət- ənənələrimizlə bağlı araşdırmalardan məlum olur ki, H.Ə.Əliyev əsrlərin dərinliyindən bu günə gəlib çatan bizim bütün milli və dini adət-ənənələrimizin məqsədini insanları saflığa, düzlüyə, paklığa dəvət etməkdə, insanları bu əhval-ruhiyyədə tərbiyə etməkdə görür.\nAparılan araşdırmalar zamanı məlum olur ki, H.Ə.Əliyev Qurban bayramı gününü, Ramazan bayramını, Həzrəti imam Hüseynin qətlə yetirilən günü və onunla bağlı keçirilən Aşura mərasimini bizə yaşayış tərzimizi, mənəvi əxlaqi dəyərlərimizi nəsildən-nəslə əyani şəkildə çatdıran dini adət-ənənələrimiz olaraq görür.\nO, eyni zamanda Azərbaycan türklərinin çox qədim zamanlardan baharın gəlişinin, təbiətin oyanmasını bayram etməsini ən gözəl milli ənənələrimizdən hesab edərək bu qəbildən olan adətlərimizi xalqımız tərəfindən qorunaraq inkişaf etdirilməsini mühüm məsələlər olaraq irəli sürür.\nBurada H.Ə.Əliyevin bu dəyərlərin inkişafı, qorunması və təbliğ olunması istiqamətində gördüyü işlərdən bəhs edilərək, onun bu dəyərlərə verdiyi önəm geniş şəkildə açıqlanır.\n«Heydər Əliyev irsində mənəvi tərbiyənin məzmunu» adlı II fəsli özündə dörd yarımfəsli birləşdirir. Birinci yarımfəsil «Vətənpərvərlik tərbiyəsi məsələləri» adlanır. Bu yarımfəsildə vətənpərvərliyin mənəvi tərbiyənin məzmununu təşkil edən mənəvi dəyər kimi mahiyyəti H.Ə.Əliyev irsinə istinad edilərək araşdırılır.\nAraşdırmalar zamanı məlum olur ki, tarix boyu vətənpərvərlik anlayışı bir neçə məna və məzmunda işlədilmişdir. Əvvəlcə sovet vətənpərvərliyi, Böyük Vətən müharibəsindən sonrakı dövrlərdə sosialist vətənpərvərliyi kimi işlədilmiş, onun geniş mahiyyət və məzmun daşıdığı bildirilmişdir. Sovetlər birliyi dağılandan xalqımız müstəqillik əldə edəndən sonra vətənpərvərlik anlayışı Azərbaycan vətənpərvərliyi kimi işlədilmişdir.\nVətənpərvərlik anlayışı ilk dəfə məhz ulu öndərimiz Heydər Əliyev tərəfindən milli Azərbaycan vətənpərvərliyi kimi daha geniş mahiyyət kəsb etmiş və onun məzmunu daha da dərinləşdirilmişdir.\nTədqiqat zamanı eləcə də H.Ə.Əliyevin mənəvi tərbiyənin məzmununu təşkil edən vətənpərvərliyin mənəvi dəyər olaraq gələcək nəsildə daha da gücləndirilməsi və inkişaf etdirilməsindən ötrü gördüyü işlərdən bəhs edilmiş, onun vətənpərvərliyə verdiyi önəm geniş şəkildə açıqlanmışdır.\nBurada eləcə də bir çox ictimai xadimlərin, şair və yazıçıların, qüdrətli dövlət başçılarının vətənpərvərliklə bağlı fıkirlərinə aydınlıq gətirilmişdir.\nİkinci yarımfəsil «Yüksək ideyalılıq və ləyaqətlilik tərbiyəsi» adlanır. Bu yarımfəsildə yüksək ideyalılıq, ləyaqətlilik kimi mənəvi keyfiyyətlərin anlam və mahiyyətinə elmi, elmi-kütləvi, eləcə də klassik ədəbiyyatlara müraciət olunaraq aydınlıq gətirilir.\nH.Ə.Əliyevin bu mənəvi keyfiyyətlərlə bağlı fıkirləri açıqlanır. Onun mənəvi tərbiyənin məzmununu təşkil edən yüksək ideyalılıq, ləyaqətlilik kimi mənəvi keyfiyyətlərin formalaşdırılmasından ötrü bizə göstərdiyi istiqamətlər ortaya çıxarılır və öyrənilir.\nII fəslin iiçüncü yarımfəsli «İnam və əqidə məsələləri» adlanır. Bu yarımfəsildə Heydər Əliyevin inam və əqidə kimi mənəvi tərbiyənin məzmununu təşkil edən keyfiyyətlərlə bağlı fikirləri araşdırılmış və öyrənilmişdir. İnam və əqidə kimi mənəvi keyfiyyətlərin məzmun və mahiyyətinə aydınlıq gətirilmişdir.\nH.Ə.Əliyev irsində mənəvi tərbiyə sahəsində aparılan araşdırmalardan məlum olur ki, Heydər Əliyev torpağa, millətə, xalqa olan sevgini əqidəli insanın həyatının amalı olaraq görürdü. Məhz bu amillərə olan sevgini о insanın, xüsusilə gəncin həyatda fəal həyat mövqeyinə malik olmaqda mühüm hesab edirdi.\nTədqiqat zamanı göstərilir ki, H.Ə.Əliyev əqidə kimi mənəvi keyfiyyətə Azərbaycanın özündə və eləcə də bütün dünyada yaşayan soydaşlarımızı birləşdirən mənəvi dəyərlərdən biri olaraq yanaşır. Bu səbəbdən də о əqidə birliyi anlamına yalnız bir şüar olaraq ayrı-ayrı məqsədlər üçün işlədərək hörmətdən salmağımızı istəmir. O, əqidəliliyi ədalətsizlik qanunlarına qarşı üsyanda, insan azadlığı və müstəqilliyini, fəallığını məhdudlaşdıran qanunlarla mübarizədə görür.\nEləcə də H.Ə.Əliyev inamı yalnız mənəvi keyfiyyətlərin ifadə tərzi deyil, eyni zamanda bu keyfiyyətlərin digər mənəvi keyfiyyətlərin formalaşdırılmasında ən güclü təsir vasitələrindən biri olaraq görür. Belə ki, düzgün tərbiyə tələblərinin nədən ibarət olmasını izah etmək və onların icrasının zəruriliyini tərbiyə olunanlarda əqidə yaratmaq məhz inam vasitəsilə həyata keçirilir. İnam nəticəsində müxtəlif vəziyyətlərdə rast gəlinən davranışın əxlaqa zidd normalarına qarşı şəxsiyyətin mənfi mövqeyi yaranır.\nTədqiqat zamanı eləcə də H.Ə.Əliyevin insanın Allaha, onun varlığına, müqəddəs «Qurani-Kərim»ə, müqəddəs yerlərə olan inamı ilə bağlı fikirləri də tədqiq edilmişdir. Bu məqsədlə elmi, elmi-kütləvi ədəbiyyatlara müraciət edilmiş və öyrənilmişdir.\nDördüncü yarımfəsildə isə «Xeyirxahlıq və tələbkarlıq motivləri”nin mahiyyət və məzmunu H.Ə.Əliyev irsində araşdırılmışdır. Tədqiqat zamanı aydın olmuşdur ki, H.Ə.Əliyev irsində xeyirxahlıq - mərhəmətlik, qayğı, ehtiram, insanpərvərlik, hörmət və digər mənəvi keyfiyyətlərin başlanğıcıdır. Tələbkarlıq isə mənəvi keyfiyyət olaraq tərbiyə olunanların diqqətini müvafiq keyfiyyətlərə, bəzən arzu olunan: intizamlılığa, qayğıkeşliyə, təmizkarlığa, xeyirxahlığa, mədəniyyət əlamətlərinə, bəzən də arzu olunmayan həmin keyfiyyətlərin pozulduğu hallara istiqamətləndirir.\nDissertasiyanın III fəsli «Heydər Əliyev irsində mənəvi tərbiyə məsələlərinin ictimai-humanitar kontekstdə öyrənilməsinin əsas istiqamətləri» adlanır. Bu fəsil iki yarımfəsli əhatə edir. Birinci yarımfəsil «Heydər Əliyev irsində mənəvi tərbiyə məsələlərinin ictimai-humanitar fənlərin tədrisində öyrənilmə imkanları» adlanır. Bu yarımfəsildə problem baxımından yuxarı siniflərdə (VIII-XI) ictimai- humanitar fənlərin proqram və dərsliklərində verilmiş mövzuların H.Ə.Əliyev irsindən istifadə imkanları aşkarlanır.\nTədqiqatın gedişində ilk əvvəl hazırda fəaliyyətdə olan ictimai-humanitar fənlərdən tarix fənninin proqram və dərsliklərinə nəzər salınır. Xüsusilə, VIII siniflərdə Orta əsrlər tarixi kursu üzrə proqram və dərsliklərdə verilmiş «XI əsr-XIII əsrin birinci yarısında dünya xalqlarının mədəniyyəti» bölməsinə aid edilən «Türk xalqlarının mədəniyyəti», «Avropa və Amerika xalqlarının mədəniyyəti», «Şərq xalqlarının mədəniyyəti» (dərsliklərdə bu mövzular IX fəsildə «Mədəniyyət» başlığı altında göstərilmişdir) mövzuları H.Ə.Əliyev irsində mənəvi tərbiyə məsələlərinin öyrənilmə imkanları baxımından tədqiq edilir.\nEləcə də IX sinfin Yeni tarix kursu üzrə proqramda verilmiş mövzuların H.Ə.Əliyev irsindən istifadə imkanları üzə çıxarılır. Tədqiqat zamanı belə qənaətə gəlinir ki, H.Ə.Əliyevin bu fikirlərinin aşkarlanması bir tərəfdən Qərbi Avropa və Rusiya mədəniyyətinin öyrənilməsi zəruriliyini ortaya qoyaraq şagirdləri mənəvi yönümdən inkişaf etdirir, digər tərəfdən isə onun irsinin öyrənilməsində yollar açır.\nEləcə də X sinfin Azərbaycan tarixi kursundan «Azərbaycan XX əsrin əvvəllərində» bölməsinə daxil olan «Neft sənayesində vəziyyət. İnhisarlar», «Yeni aqrar qanunlar və onların mahiyyəti», «Şəhərlər. Ticarət» mövzularının H.Ə.Əliyev irsində mənəvi tərbiyə məsələlərinin öyrənilmə imkanlarının aşkarlanması zamanı belə qənaətə gəlinir ki, mövzular keçirilərkən həmin dövrü müasir dövrlə müqayisəli şəkildə təhlil edərək onun bu sahələr üzrə gördüyü işlərdən, keçirdiyi dövlət və beynəlxalq əhəmiyyətli tədbirlərdəki çıxışları şagirdlərin diqqətinə çatdıra bilər.\nTədqiqat zamanı о da məlum olur ki, XI sinfin Azərbaycan tarixi kursu üzrə proqram və dərsliklərdə verilmiş mövzulardan «20 yanvar faciəsi: dərsləri və əhəmiyyəti», «Azərbaycan dövlət müstəqilliyinin bərpa olunması», «Qarabağ müharibəsi. Siyasi böhranın dərinləşməsi» və s. mövzuların H.Ə.Əliyev irsindən istifadədə də geniş imkanları vardır.\nXI sinfin Ən yeni tarix kursundan «Türk dünyası və Qafqaz xalqları» bölməsinə daxil olan «Türkiyə» mövzusunun tədrisində də müəllim H.Ə.Əliyevin irsində mənəvi tərbiyə məsələlərinin öyrənilmə imkanını qazanır.\nTədqiqatın gedişində eləcə də ictimai-humanitar fənlərdən hazırda fəaliyyətdə olan yuxarı siniflərin ədəbiyyat fənni üzrə proqram və dərsliklərə də nəzər salınmış, problem baxımından təhlil edilmişdir.\nTəhlil nəticəsində mövzuların tədrisində H.Ə.Əliyev irsində mənəvi tərbiyə məsələlərinin öyrənilmə imkanları aşkarlanmışdır. Belə ki, VIII sinfin ədəbiyyat fənni üzrə dərslik və proqramların araşdırılması zamanı məlum olmuşdur ki, burada verilmiş «Koroğlu» dastanı, «Dədə Qorqud» dastanı, «Mirzə Ələkbər Sabir. Bir cibimdə əskinasım», «Əbdürrəhim bəy Haqverdiyev. Mirzə Cəfər», «Məhəmməd Hadi. Türkün nəğməsi» mövzuları bizə H.Ə.Əliyev irsinin öyrənilməsində geniş imkanlar açır.\nTədqiqat zamanı eləcə də IX sinfin ədəbiyyat proqramı üzrə «Bəxtiyar Vahabzadə. Latın dili», «Xəlil Rza Ulutürk. Mənim dilim», X sinif üzrə «Dədə Qorqud», «Məhəmməd Füzuli», XI sinif üzrə proqram və dərsliklərdə verilmiş «Cəlil Məmmədquluzadə», «Hüseyn Cavid», «Səməd Vurğun», «İsmayıl Şıxlı» kimi mövzuların tədrisində H.Ə.Əliyev irsində mənəvi tərbiyə məsələlərinin öyrənilmə imkanları aşkarlanmışdır.\nDissertasiyanın ikinci yarımfəsli «Sinifdənxaric tədbirlərdə Heydər Əliyev irsində mənəvi tərbiyə məsələlərinin öyrənilməsi» adlanır. Bu yarımfəsildə H.Ə.Əliyev irsində mənəvi tərbiyə məsələlərinin öyrənilməsi məqsədilə sinifdənxaric tədbirlərin növləri müəyyənləşdirilmiş və onların bu istiqamətə yönəldilməsi üstünlükləri aşkarlanmışdır.\nTədqiqat zamanı belə qənaətə gəlinmişdir ki, sinifdənxaric tədbirlərin növlərinin müxtəlifliyindən və rəngarəngliyindən istifadə edərək H.Ə.Əliyev irsində mənəvi tərbiyə məsələlərini öyrənmək mümkündür. Burada eləcə də məktəblərdə sinifdənxaric tədbirlər zamanı H.Ə.Əliyev irsindən istifadənin vəziyyəti müşahidələrə və məktəb sənədlərinin öyrənilməsi nəticəsində toplanılan materiallara əsasən müəyyənləşdirilmişdir. Apardığımız tədqiqat işi aşağıdakı elmi-pedaqoji nəticələrə gəlməyə imkan verir:\n1) Müstəqil inkişaf yoluna qədəm qoymuş Azərbaycan Respublikasında elmin, təhsilin və mədəniyyətin inkişafı, demokratik vətəndaş cəmiyyətinin qurulması və yeni nəslin mənəvi yönümdən formalaşdırılması prioritet sahələrdən biridir.\nMənəvi yönümdən inkişaf isə ilk növbədə gənc nəslə aşılanacaq tərbiyədən asılıdır. Bu baxımdan gənc nəsli Heydər Əliyev irsindən istifadə edərək mənəvi yönümdən tərbiyələndirmək olduqca önəmlidir.\n2) Ulu öndərimiz Heydər Əliyev irsində mənəvi tərbiyə məsələləri ilə bağlı fəlsəfi, tarixi, siyasi və eləcə də pedaqoji yönümlü ədəbiyyatlara müraciət edilməsi, bu tərbiyənin qarşısında duran bir çox problemlərin həlli yollarına müxtəlif yönümdən yanaşaraq izah etməyə imkan verir.\n3) Ulu öndərin keçdiyi həyat yolunun gənc nəslin mənəvi tərbiyəsində nümunə olması onlarda yüksək mənəvi keyfiyyətlərin formalaşdırılmasında böyük əhəmiyyət kəsb edir.\n4) Onun milli-mənəvi dəyərlərimizin qoruyucusu kimi bu dəyərlərlə bağlı fikirlərin tədqiqi bu dəyərlərə sahib çıxmaq, onları qorumaq əzmini gənclərdə yüksəldir, milli şüuru formalaşdırır.\n5) Ulu öndərimiz Heydər Əliyev irsində, mənəvi tərbiyənin məzmununu təşkil edən vətənpərvərlik, yüksək ideyalılıq, ləyaqətlilik, inam, əqidəlik, xeyirxahlıq, tələbkarlıq kimi mənəvi keyfiyyətlərin tədqiqi bu keyfiyyətlərin məzmun və mahiyyətinə yeni yönümdən yanaşmanı tələb edir.\n6) Ulu öndərimiz Heydər Əliyev irsinə, bu sahədəki qabaqcıl təcrübənin ümumiləşdirilməsinə və öyrənilib yayılmasına dair metodik göstərişlərin olmaması hələ də orta məktəb müəllimlərinin qarşısında bu sahədə çətinliklər törədir. Ulu öndərimiz Heydər Əliyev irsində mənəvi tərbiyə məsələlərini ictimai-humanitar fənlərin imkanlarından istifadə etməklə aşılamaq olar.\n7) İndiyədək ictimai-humanitar fənlərin tədrisində ulu öndərimiz Heydər Əliyev irsindən istifadə etməklə şagirdlərin mənəvi yönümdən tərbiyə olunması üzrə fundamental tədqiqatlar aparılmamışdır.\n8) Ümumtəhsil məktəblərində, xüsusilə, yuxarı siniflərdə ictimai-humanitar fənlərin proqram və dərsliklərinin nəzərdən keçirilməsi bu sahədə geniş imkanların olduğunu üzə çıxarır. Bu imkanlardan düzgün istifadə olunması tədqiqat işində öz əksini tapmışdır.\n9) Yuxarı siniflərdə (VIII-XI) ictimai-humanitar kontekstdə Heydər Əliyev irsində mənəvi tərbiyə məsələlərinin öyrənilmə imkanlarının araşdırılması, təlimin tərbiyəedici vəzifələrinin həyata keçirilməsində mühüm addımdır.\n10) Yuxarı siniflərdə, xüsusilə, VIII-XI siniflərdə ictimai-humanitar fənlərin proqram və dərsliklərində ulu öndərimiz Heydər Əliyev irsinin öyrənilmə imkanlarının üzə çıxarılması, şagirdləri mənəvi yönümdən tərbiyə etməklə yanaşı, onlarda bilik, bacarıq və vərdişləri formalaşdırır.\n11) Eyni zamanda tədqiqat işində göstərilir ki, ictimai-humanitar fənlərin tədrisində Heydər Əliyev irsini mənəvi yönümdən tədqiq etmək, təlimin tərbiyəetdirici vəzifəsinin düşünülmüş və səmərəli həyata keçirmək müəllimdən pedaqoji ustalıq və bacarıq tələb edir.\n12) Ulu öndərimiz Heydər Əliyev irsinin öyrənilməsi gənclərin bilik və bacarıqlarını üzə çıxarır.\n13) Dərslərdə həyata keçirilən mənəvi tərbiyə işinin tamlığı о zaman yaranır ki , sinifdənxaric tədbirlərdə bu iş müvəffəqiyyətlə uzlaşdırılsın.\nBu baxımdan tədqiqat işində sinifdənxaric tədbirlərdə Heydər Əliyev irsində mənəvi tərbiyə məsələlərinin öyrənilməsi üzrə aparılan işlər mühüm əhəmiyyət kəsb edir.\nTədqiqatın yekunlarının təhlili aşağıdakı tövsiyələrin təklif olunmasına əsas verir:\n- Gənc nəslin ulu öndərimiz Heydər Əliyev şəxsiyyətinin mənəvi keyfiyyətləri əsasında tərbiyə edilməsi milli şüura, milli yaddaşa, möhkəm əqidəyə, şərəf və ləyaqətə, yüksək vətənpərvərlik hisslərinə malik xeyirxah insanın yetişdirilməsinə nail olmaq deməkdir. Bu baxımdan ulu öndərimiz Heydər Əliyev irsinin mənəvi yönümdən tədqiqi qarşıda duran ən zəruri və vacib vəzifələrdəndir.\n- Ulu öndərimiz Heydər Əliyevin irsinə müraciət edilərkən gənclərin dərketmə imkanları, bacarıq və vərdişləri, eyni zamanda yaş səviyyələri nəzərə alınmalıdır.\n- Təlimin tərbiyəedici vəzifələrini artırmaq məqsədilə Heydər Əliyev irsindən düzgün istifadə edilməlidir. Bu zaman şagirdlərin mənəvi tərbiyəsində müsbət yönümlü dəyişikliklər aşkara çıxarılmalıdır.\n- Ulu öndərimiz Heydər Əliyev irsinin öyrənilməsi prosesində müəllim əvvəlcə öyrətdiyi mövzuya uyğun olaraq mənəvi tərbiyə məsələlərini nəzərdən keçirməli, təhlil etməli, daha sonra təlim prosesində şagirdlərin onları öyrənmə imkanlarını araşdırmalıdır.\n- Ulu öndərimiz Heydər Əliyev irsində mənəvi keyfiyyətləri gənclərə aşılayarkən onların mahiyyət və məzmunu əvvəlcədən açıqlanmalıdır.\n- İctimai-humanitar kontekstdə Heydər Əliyev irsinin öyrənilməsi istiqamətləri sahəsində məktəblərin və müəllimlərin təcrübəsini əks etdirən, onları ümumiləşdirən qurumun yaradılmasına, sanballı metodik vəsait və kitabların çap olunmasına nail olunmalıdır.\n- Ulu öndərimiz Heydər Əliyev şəxsiyyətinin mənəvi keyfiyyətlərinin gənclərə aşılamaq məqsədilə ictimai-humanitar fənlərin imkanları daha da genişləndirilməlidir.\n- Yuxarı siniflərdə ictimai-humanitar fənlərin tədrisində mövzular ulu öndərimiz Heydər Əliyev irsində mənəvi tərbiyə məsələləri ilə daha sıx əlaqələrdirilməli və nəzəri elmi müddəalar izah edilməlidir.\n- Müəllim çalışmalıdır ki, nəticələr, müddəalar, ideyalar, nəzəri materiallar, faktlar, dəlillər əsasında yürüdülən mühakimənin nəticəsi kimi dərk olunsun.\n- Ulu öndərimiz Heydər Əliyev irsində mənəvi dəyərlərin gənclərə aşılanması məqsədilə sinifdənxaric və məktəbdənkənar işlərin imkanları daha da genişləndirilməlidir.\n- Məktəblərdə «Heydər Əliyev dərsləri» və «Heydər Əliyev məktəbi» məşğələləri mütəmadi olaraq təşkil edilməlidir.\n- Orta məktəblərdə ulu öndərimiz Heydər Əliyev irsinin öyrənilməsi ilə əlaqədar fakültativ məşğələlərin proqramlarının imkanları genişləndirilməlidir.\n- Hər bir məktəbdə Heydər Əliyev muzeyində saxlanılan materiallar mənəvi tərbiyə işində daha çox istifadə edilməlidir.\n- Məktəb kitabxanaları ulu öndərimiz Heydər Əliyev şəxsiyyətinin həyat və fəaliyyətindən bəhs edən kitablarla zənginləşdirilməlidir.\n- Dərslərdə eyni zamanda sinifdənxaric işlərin təşkili zamanı ulu öndərimiz Heydər Əliyevin əsərləri, nitqləri, məruzələri, mətbuat nümayəndələrinin suallarına cavabları, televiziya çıxışları və s. əsasında audiovizual vasitələrin hazırlanması işi təşkil olunmalıdır.\n- Gənc nəslin ulu öndərimiz Heydər Əliyev şəxsiyyətinin mənəvi keyfiyyətləri əsasında tərbiyələndirmək məqsədilə ailə ilə məktəb daha da əlbir işləməli və bu sahədə vahidlik prinsipinə əməl ediməlidir.\n- Qrup halında təşkil edilən viktorinalarda, dəyirmi masa arxasında ulu öndərimiz Heydər Əliyevin həyat və fəaliyyətinin öyrənilməsi ilə bağlı keçirilən sinifdənxaric tədbirlərdə onun irsinə mütəmadi olaraq müraciət edilməli, ulu öndərimizin tərbiyə ilə bağlı fikirləri araşdırılmalı, təhlil edilməli, geniş mərhələlərlə və tarixi həqiqətlər, faktlar əsasında öyrənilməlidir.\n- Məktəblərdə ulu öndərimiz Heydər Əliyev irsinin öyrədilməsi məqsədilə inşa müsabiqəsi, müxtəlif olimpiyadaların tez-tez təşkil edilməsi mənəvi tərbiyə baxımından önəmlidir.\n- Sinifdənxaric tərbiyə işləri üzrə iş planları ulu öndərimiz Heydər Əliyev irsinin gənclərə aşılanması baxımından öyrənilməli, təhlil edilməli və daha da təkmilləşdirilməlidir.\nTədqiqatın məzmunu, əsas müddəalar və nəticələri nəşr olunmuş aşağıdakı əsərlərdə öz əksini tapmışdır:\n1.Heydər Əliyev şəxsiyyəti gənc nəslin mənəvi tərbiyəsində örnəkdir // Azərbaycan Dövlət Pedaqoji Universitetinin Xəbərləri, 2005, №5, s.370-375\nHeydər Əliyev iradəsi və əqidə saflığı mənəvi tərbiyənin inkişafının hərəkətverici qüvvəsidir // Bakı Universitetinin Xəbərləri, 2006, №3, s. 144-148\n3.Heydər Əliyev dühası sönməzdir / Aspirantların və gənc tədqiqatçıların XI Respublika elmi konfransının materialları, BDU, 2006, s.309\nBöyüyən nəslin vətənpərvərlik tərbiyəsində Heydər Əliyev irsindən istifadə // İbtidai məktəb və məktəbəqədər tərbiyə, 2007, №1, s.61-66\nHeydər Əliyev ləyaqətliliyi yetişən nəslə nümunədir // Humanitar elmlərin öyrənilməsinin aktual problemləri. 2007, №5, s.329-333\nYetişən nəslin milli-mənəvi tərbiyəsində Heydər Əliyev nümunəsindən istifadənin imkanları // Elmi əsərlər, 2007, № 2-3, s. 188-191\nHeydər Əliyev gələcək nəslin milli mənlik şüurunun formalaşdırılması haqqında // Pedaqoji Universitet Xəbərləri, 2008, №3, s. 294-297\n8.Yetişən nəslin milli mənlik şüurunun formalaşmasında Heydər Əliyev irsinin rolu / Aspirantların və gənc tədqiqatçıların XII Respublika elmi konfransının materialları, ADPU, 2008, s.335\nО доброжелательности и требовательности в наследии Гейдара Алиева // Педагогические науки, 2009, №2 (35), s.25-28\nSinifdənxaric tədbirlərdə Heydər Əliyev irsindən istifadə imkanları / Doktorantların və gənc tədqiqatçıların XIV Respublika elmi konfransının materialları, Bakı, 2010, s.276\n11.О национально-духовных ценностях Азербайджана в наследии Гейдара Алиева // Вестник КАЗНУ, Серия «Педагогические науки», 2010, №2-3, s.91-96\nHeydər Əliyev irsində dilimiz, dinimiz, adət-ənənələrimiz, tariximiz mənəviyyatımızın əsas amilləri kimi / Ümummilli liderimiz Heydər Əliyevin anadan olmasının 87-ci ildönümünə həsr olunmuş gənc tədqiqatçıların ümumrespublika elmi konfransı, Bakı: 2010, 06-07 may, s. 232.\nUlu öndərimiz Heydər Əliyev tədris prosesinin təkmilləşdirilməsinin məzmunu haqqında / “Tədris prosesinin təkmilləşdirilməsinin pedaqoji-psixoloji problemləri” mövzusunda beynəlxalq konfransın materialları, Azərbaycan Respublikasının Təhsil Problemləri İnstitutu. Naxçıvan Müəllimlər İnstitutu, Naxçıvan, 2011, 27-28 iyun, s.127\n14.Проблемы веры и убеждения моральном воспитании (в контексте творчества Г.Алиева) // Вектор науки, Тольяттинского Государственного Университета, Серия педагогика, психология, №2 (5), 2011, 8.77-79


Buraxmağı öyrənin, həyatınızda hər kəs qalmaq üçün nəzərdə tutulmur. - Anonim - Sitatlar Pedia\nHəyatınızdakı hər kəsin qalmağı düşünmədiyi üçün buraxmağı öyrənin. Həyatınızda hər kəsə sahib ola bilməyəcəyinizi anlamaq vacibdir.\nZamanlar var kiminsə şirkətini sevdiyimiz zaman və bunların yanımızda olmasını istəyirik. Lakin, işlər həmişə bizim istəklərimizə uyğun olmur. Bəzi və ya digər dövrlərdə şərtlər sizə uyğun olmaya bilər və işlər sizin xeyrinizə olmaya bilər.\nBaşqalarını heç vaxt həyatınızda qalmağa məcbur edə bilməyəcəyinizi anlamaq vacibdir; sadəcə bir ehtimal deyil.\nİstəsələr onları buraxmağı öyrənin! Birisini həyatınızda yalnız sizinlə olacağına inandırırsınızsa, bunun sizin üçün uzun müddət işləməsinə icazə verə bilməzsiniz.\nAnlamaq lazımdır ki, onsuz da həyatınızda qalmağı düşünməyən bəzi insanlar var. Beləliklə, bu cür hallarla mübarizə aparmağın ən yaxşı yolu şeyləri buraxmaqdır. Birinin sizinlə olmasını xahiş edə bilməzsiniz, istəsələr, şübhəsiz ki, həyatınızda qalmağın bir yolunu qoyarlar.\nBəzən onları həyatınızda qəbul etmək çox çətin ola bilər; o qədər çətin olur ki, vəziyyətdən qaçmaq istəyirsən.\nBelə bir vəziyyətdə, istədikləri kimi etmələrinə icazə vermək daha yaxşıdır! Onları bu qədər qucaqlamağa çalışarsanız, nəticədə sizin üçün daha ağrılı olacaq.\nBeləliklə, ən yaxşı yol nə vaxt doğru addımı atacağınıza qərar verməkdir. Unutmayın ki, kimsə həqiqətən sizin həyatınızda qalmaq istəsə, hər şeyi təkbaşına edəcəkdir. Bunu onsuz da reallaşdırmaq üçün heç bir səy göstərməyiniz lazım olmayacaq.\nHəyatdakı hər bir insanın vacib olduğunu başa düşməlisən, ancaq birini həyatda saxlamağa məcbur edə bilməzsən. Həyatınızda qalmaq istəsələr, hər şeyi təkbaşına edəcəklər və onsuz da bu barədə onlardan soruşmaq məcburiyyətində qalmayacaqsınız.\nBuna görə də, kimsənin sizi tərk etməsini bir növ şok kimi qəbul etməyin. Həyatın məclislər və ayrılıqlarla əlaqəli olduğunu aydınlaşdırın.\nHər şeyin onsuz da baş verəcəyini anlamalısan. Sülhünüz olmalıdır, və bu günün sonunda vacib olacaq bir şeydir.\nŞeylərə qərar verməkdə kifayət qədər müdrik olmalısan və nəticədə bunu müəyyənləşdirəcəksən böyüməyinizin yolu. Bu səbəbdən başqalarını sizin üçün olduğuna inandırmağa çalışmanın mənası yoxdur.\nHər kəs Sitat gətirir\nDərs öyrənilən sitatlar və məsəllər\nHəyat Sitatlarında Öyrənilən Dərslər\nHəyatda öyrənilən dərslər Şəkillərlə sitat gətirir\nHəyat kəlamlarında öyrənilən dərslər\nQoşulmağı təklif edək\nBir Münasibət Sifarişlərini Götürək\nQoşulmağa imkan verin\nHəyat dərsləri öyrənilən sitatlar\nCanlı və Sitat gətir\nHəyatda öyrənilən ən vacib dərs\nSəhvlərdən öyrənilən dərslər haqqında sitatlar\nHərəkət etmək və getmək üçün qiymətlər\nKədərli qiymətlərə getmək imkanı\nSitat gətirməyinizə ehtiyac var\nBəzən Sitat gətirməyə icazə vermək daha yaxşıdır\nZəhmət olmasa hər kəs qiymət verə bilməz\nHələ istədiyiniz yerdə deyilsinizsə, narahat olmayın. Böyük şeylər vaxt aparır. - Anonim\nHər hansı bir iddialı insanın olduğu kimi bir hədəfiniz və ya hədəfiniz ola bilər! Ancaq hiss etmirəm ...\nSən dəyərlisən və əvəzolunmazsan. Əgər sənə başqa cür desələr, inanma. - Anonim\nSən dəyərlisən və əvəzolunmazsan. Əgər sənə başqa cür desələr, inanma. - Anonim Əlaqəli ...\nSonuncusunu yenidən oxumağa davam etsəniz, həyatınızın növbəti fəslinə başlaya bilməzsiniz. - Anonim\nSonuncusunu yenidən oxumağa davam etsəniz, həyatınızın növbəti fəslinə başlaya bilməzsiniz. - Anonim…\nƏn çətin anlarınız tez-tez həyatınızın ən gözəl anlarına səbəb olur. İnamı qoru. Hər şeyin sonunda buna dəyər olacaqdır. - Anonim\nBilin ki, həyatda heç bir şey asanlıqla gəlmir. Həyatda böyük uğurlara imza atmaq üçün ...


Düşmən yenidən Tərtəri atəşə tutdu -\nDüşmən yenidən Tərtəri atəşə tutdu - Ölən var\n29 Sentyabr 23:08\nErmənistan silahlı qüvvələri dinc əhali və mülki obyektləri intensiv şəkildə atəşə tutmaqda davam edir.\nTeleqraf.com xəbər verir ki, bu barədə "Report"a rayon sakinləri məlumat verib.\nDüşmənin növbəti dəfə atdığı top mərmiləri Tərtər rayonunun mərkəzində bir neçə evə düşüb, nəticədə rayon sakini, 1959-cu il təvəllüdlü Ayna Mehdiyeva həlak olub.\nTop mərmilərindən biri isə Tərtər Rayon Mərkəzi Xəstəxanasının yaxınlığına düşüb, yaşayış evlərinə ciddi ziyan dəyib.\nBu gün ərzində rayonun mərkəzinə və kəndlərinə ümumilikdə Ermənistan silahlı qüvvələri tərəfindən 10-dan çox top mərmiləri atılıb.\nQeyd edək ki, sentyabrın 27-si saat 06:00 radələrində Ermənistan silahlı qüvvələri genişmiqyaslı təxribat törədərək cəbhəboyu zonada yerləşən Azərbaycan Ordusunun mövqelərini və yaşayış məntəqələrimizi iriçaplı silahlar, minaatanlar və müxtəlif çaplı artilleriya qurğularından intensiv atəşə tutub.\nErmənistan silahlı qüvvələrinin döyüş aktivliyinin qarşısını almaq, mülki əhalinin təhlükəsizliyini təmin etmək məqsədilə Azərbaycan Ordusunun komandanlığı tərəfindən qoşunlarımızın bütün cəbhəboyu əks-hücum əməliyyatına başlaması barədə qərar verilib.\n24 Oktyabr 17:34\nEvdən pul və qızıl oğurlandı – Bakıda\n24 Oktyabr 16:18\n24 Oktyabr 15:22\n24 Oktyabr 12:33\n24 Oktyabr 11:59\n24 Oktyabr 10:15\n24 Oktyabr 09:38\n24 Oktyabr 00:00\nRusiya vətəndaşının erməni terroruna qurban getməsi göstərir ki... – Politoloq\n24 Oktyabr 18:32


Sammitdə Azərbaycanın bayrağı olmayıb?! – FOTOFAKT\n12:34 23 May 2017 Oxunub : 30108\nMayın 21-də Səudiyyə Ərəbistanı Krallığının paytaxtı Ər-Riyad şəhərində Ərəb-İslam-Amerika Sammiti keçirilib. Həmin tədbirə Azərbaycan Prezidenti İlham Əliyevin də dəvət olunması ölkəmizin İslam dünyasındakı nüfuzundan xəbər verirdi.\nTrampın ilk xarici səfərinin məhz bu sammitlə bağlı olması tədbirin əhəmiyyətini açıq şəkildə ortaya qoyurdu. Sammitdə prezident İlham Əliyevin iştirakı isə o demək idi ki, İslam dünyası ilə ABŞ-ın münasibətlərində Azərbaycan önəmli bir rol oynayacaq.\nAmma təəssüf, bir qrup şəxs var ki, məqsədləri nəyin hesabına olursa-olsun, Azərbaycanın və onun rəhbərliyinin gördüyü işləri aşağılamaq, nüfuzuna kölgə salmaqdır. Onların yaydılğı dezinformasiyaya görə, guya Ərəb-İslam-Amerika Sammitində iştirak edən dövlətlərin bayraqları arasında Azərbaycanın bayrağı olmayıb.\nMəsələn, “ReAl” hərəkatının rəhbərlərindən biri Altay Göyüşov sammitdən şəkil paylaşıb və yazıb ki, “İlham Əliyev sammitdədir, amma Azərbaycanın bayrağı yox”. Və doğrudan da, onun paylaşdığı şəkildə Azərbaycanın bayrağı görünmür.\nAmma görünməmək olmamaq demək deyil axı! Nəzərə alaq ki, sammitə 55 ölkə qatılıb. Paylaşılan şəkildə isə onlardan ancaq 30-a yaxınının bayrağı var... Ooops! Bəs qalanları hanı? Xüsusilə də Sammitin keçirildiyi Səudiyyə Ərəbistanın özünün bayrağı? Şəkildə heç o da görünmür axı...\nFokusun sirri çox asandır: Bayraqlar uzun bir sıra ilə düzülüblər. Ortada üzərində “S” hərfi olan stend qoyulub və bayraqların sırasını iki yerə bölür. Azərbaycanın bayrağı sağ tərəfdən üçüncüdür. Ümumi planda çəkilmiş fotoda bunu aşkar görmək olur.\nGöründüyü kimi, Azərbaycanın bayrağının guya sammitdə olmadığı haqda xəbərlər yaymaq sadəcə olaraq, mənasız bir informasiya oyunudur. Sosial şəbəkədə insanları aldatmaq asandır, onlar az-çox maraqlı saydıqları hər şeyə reaksiya verirlər. Amma özünü guya ciddi siyasətçi kimi təqdim edən şəxslərə bu, yaraşmır axı...\nTeqlər: #Sammit #Bayraq #İlham-Əliyev #Dezinformasiya


Abşeron rayonunda karantin qaydalarına zidd olaraq gizli fəaliyyət göstərən restoran aşkar edilib » Milliirs.az\nTarix:14-07-2020, 11:54 Baxış Sayı:202 Kateqoriya:gundem / cemiyyet\nAbşeron rayonu ərazisində xüsusi karantin rejimi qaydalarına zidd olaraq gizli fəaliyyət göstərən və müştərilərə yerində xidmət göstərən restoran aşkar olunub. Abşeron Rayon Polis İdarəsinin əməkdaşları tərəfindən Masazır qəsəbəsində keçirilən tədbir zamanı qəsəbə sakini Fuad Abdullayevin işlətdiyi “Kənd ocağı” restoranının müştərilərə yerində xidmət göstərildiyi məlum olub. Obyektə baxış zamanı oranın sahibi və daha 10 nəfər müştəri xüsusi karantin qaydalarını pozduqları üçün saxlanılaraq Polis İdarəsinə gətiriliblər.\nDaxili İşlər Nazirliyindən verilən məlumatda deyilir ki, xüsusi karantin qaydalarını pozan obyekt sahibi və müştərilən barəsində İnzibati Xətalar Məcəlləsinin 211-ci maddəsi ilə tədbir görülərək inzibati qaydada ciddi şəkildə cəzalandırılıblar. Obyekt sahibi və müştərilərə ciddi xəbərdarlıq edilərək bildirilib ki, xüsusi karantin rejimi dövründə növbəti belə bir halın təkrarlanacağı təqdirdə onları inzibatı həbs cəzası gözləyəcək.


Qadınla kişinin bir-birinə münasibətdə hansı haqları vardır? » Ahlibeyt.ge\nAhlibeyt.ge » İslam elimləri » Qadınla kişinin bir-birinə münasibətdə hansı haqları vardır?\nTarix: 8-11-2019, 21:56\nAilə həyatının davamlı olması və ailə ocağında səmimiyyətin hakim olması üçün qadınla kişi bir-birinə qarşı bəzi haqlara riayət etməlidirlər.\nBu haqlarla tanış olaq:\n1. İtaət. İmam Baqir (ə) buyurur: “Bir qadın Peyğəmbərin (s) xidmətinə gəlir və deyir: “Ərin xanımı üzərindəki haqqı nədir?”.\nHəzrət Peyğəmbər (s) buyurur: “O zaman ki, qadın beş vacib namazını qılar və Ramazan ayının orucunu tutar və həccini yerinə yetirər və ərinə itaət edər, Əlinin (ə) haqqını ki, itaəti vacib olan İmamdır, tanıyar – behiştin səkkiz qapısının hansından istəsə, behiştə daxil olar”.\nOna görə də qadının ərinə görə olan ilk haqqı – ona itaət etməkdir.


Salyan rayonunun Bəşirbəyli kəndinə təbii qaz verildi.\nSalyan rayonunun Bəşirbəyli kəndinə təbii qaz verildi.\nSOCAR-ın “Azəriqaz” İstehsalat Birliyinin respublikanın hər yerində qaz təchizatı sisteminin yenidən qurulması, kənd və qəsəbələrin qazlaşdırılması istiqamətində gördüyü məqsədyönlü tədbirlər nəticəsində uzun müddət təbii qaz almayan yaşayış məntəqələrinə “mavi yanacağ”ın verilişi bərpa edilir, yeni qaz xətləri çəkilir. Cari ilin 9-ayı ərzində 7214,6km yeni qaz kəməri quraşdırılmış, qaz kəmərləri şəbəkəsinin təhlükəsiz və normal rejimdə istismarının təmin olunması üçün isə 225 km qaz kəməri əsaslı təmir olunmuşdur. Aparılan tikinti-quraşdırma işləri nəticəsində 158 yaşayış məntəqəsi qazlaşdırılaraq təbii qazla təmin edilmişdir.\nGörulən işlərin davamı olaraq,oktyabrın 10-da Salyan rayonunun Bəşirbəyli kəndinə yenidən təbii qazın verilməsi münasibəti ilə tədbir keçirilmişdir. Tədbirdə rayon icra hakimiyyətinin və “Azəriqaz” İstehsalat Birliyinin təmsilçiləri, ictimaiyyət nümayəndələri iştirak etmişlər. Bildirilmişdir ki, 233 abonenti olan kəndin qazlaşdırılması üçün birpilləli sistem əsasında ümumi uzunluğu 2 938 metr müxtəlif diametrli polietilen və ümumi uzunluğu 15 372 metr müxtəlif diametrli metal borularla daşıyıcı və məhəllədaxili qaz xətləri çəkilmiş,mənzillərə 233 ədəd sayğac və fərdi tənzimləyici quraşdırılmışdır.


Politoloq R.Bortnik iyulun 21-də keçiriləcək seçki ilə bağlı REAL TV-yə danışdı\nUkraynada iyul ayının 21-nə təyin olunmuş parlament seçkiləri beynəlxalq ictimaiyyətin diqqətindədir. Ukrayna Konsititusiya Məhkəməsinin bununla bağlı hələ qərar verməməsinə rəğmən siyasi partiyalar bütün gücü ilə seçkilərə hazırlaşır. Vladimir Zelenskinin 1 aylıq prezidentlik fəaliyyəti dövründə aparılan xarici siyasət və kadr isalahatları nikbin danışmağa əsas versə də, siyasi şərhçilər Ukraynada daxili sabitlikdən danışmağın hələ tez olduğunu fikirləşir:\n"Təəssüflər olsun ki, Ukraynanın siyasi sferasında həmişə olduğu kimi, yenədə qeyri müəyyənlik hökm sürür. Söhbət ondan gedirki, ola bilsin iyul ayının 21-də parlament seçkiləri baş tutmasın. Çünki,bir qrup detutat Ukrayna Konsititusiya Məhkəməsinə şikayət edərək, prezident Zelenskinin parlamenti qeyri qanuni buraxdığını iddi ediblər. Ola bilsin Konstitusiya Məhkəməsi prezidentin qərarını konstitusiyaya zidd olduğunu isbatlasın və parlament seçkilərini iyulun 21-də deyil , oktyabr ayının 27-də keçirilməsi qərarını verdi. Amma seçkilərin hansı ayda keçirilməsindən asılı olmayaraq , gələcək parlament koalisiyası prezidentin təmsil olunduğu partiya tərəfindən qurulacaq. Bu gün əhali arasında aparılan sosioloji sorğular onu deməyə əsas verir ki, prezidentin təmsil olduğu partiya seçkilərdə 30-dan 60 faizə qədər səs toplayacaq. Hələki, ölkədə yeni hakimiyyətin reytinqi yüksəkdir. Düşünürəmki bu ən azından 1 il belə olacaq.\nƏslində, istər prezident kürsüsünü tərk edən Petro Poroşenko, istərsə də bu kürsüyə sahib çıxan Vladimir Zelenski çox gözəl anlayırlar ki, 2014-cü ildə baş vermiş maydan hərəkatından sonra Ukraynanın düçar olduğu problemlər o qədər də sadə məsələ deyil və bundan təkbaşına çıxış yolu yoxdur. Buna görə də eks-prezident Poroşenko rəqibinə uduzmağına baxmayaraq, Zelenskiyə istənilən vaxt dəstək verə biləcəyi haqda açıqlama verib. Çünki hər iki siyasətçi dərk edir ki, Krım probleminin az itki ilə həll olunması, ölkənin şərqində alovlanan münaqişə ocağının söndürülməsi, Donetsk və Luqansk vilayətlərinin Ukraynanın tərkibinə qaytarılması müstəqil Ukrayna dövlətinin qarşısında duran ən vacib məsələrdir.\nZelenskinin beynəlxalq problemlərə, müharibə və sülh məsələsinə, xüsusəndə Rusiya ilə qarşılıqlı münasibətlərə yanaşma tərzi Avropa reallığı üzərində qurulub. Düzdür bu gün Ukraynanın siyasi kursu Avroatlantik məkana inteqrasiyadır. Amma Ukraynanın qarşısında duran ən böyük vəzifə , iqtisadi dirçəlişə nail olmaq, ölkədə korrupsiyaya qarşı mübarizə aparmaqdır. Daxili siyasətdə daha böyük problem Donbasdakı münaqişəni həll etməkdir. Nə qədər çətin olsada Rusiya ilə Krım məsələsində siyasi dialoqun əldə olunmasına səy göstərilməlidir. Düşünürəmki,bu mənada Zelennsinin böyük şansı var. Çünki, o 2014-cü ildə bu hadisələrin iştirakçısı olmayıb. Bu baxımdan Zelenski , Donbas məsələni nizamlamaqla dünyada Nobel sülh mükafatına yaxınlaşa bilər.\nPolitoloq Ruslan Bortnikin fikrincə, əslində yeni prezident həm daxildə, həm də beynəlxalq sferada siyasi dialoqlara açıq olduğunu öz addımları ilə artıq sübut etməkdədir. Onun Ukraynanın ikinci prezidenti Leonid Kuçmanı Minsk razılaşması üzrə təmas qrupunun nümayəndəsi təyin etməsi onu deməyə əsas verir ki, rəsmi Kiyev bu problemin sülh yolu ilə həll olunmasına, Rusiya ilə Qərb arasında balanslaşdırılmış siyasətin qurulmasına xüsusi önəm verir. Bu arada Gürcüstanın eks prezidenti Mixeil Saakaşvilinin bu ölkəyə gəlməsinə yaşıl işığın yandırılmasıda Ukraynada siyasi balansın qorunmasına hesablanıb. Artıq prezident Vladimir Zelenski Ukraynada ciddi kadr islahatlarına başlayıb. Bu baxımdan ölkənin 15 vilayətinin qubernatoru işdən azad edilib. Bir sıra komitə, nazirlik və şirkətlərə yeni təyinatlar olub. Nəzərdə tutulmuş ciddi islahatlar paketi isə əsasən parlament seçkilərindən sonraya saxlanılıb.\nƏslində bu sekçidə kifayət qədər mandat əldə etmək Zelenski hakimiyyəti üçün hava-su kimi lazımdır. Bu baxımdan növbəti mübarizə ona prezident seçkilərindəki qədər asan başa gəlməyəcək. Çünki,onun rəhbərlik etdiyi “Xalqın Xidmətçisi” partiyası bu dəfə ölkənin əsas güc mərkəzləri hesab olunan Yuliya Timoşenkonun rəhbərlik etdiyi “Batkivşina” partiyası, Petro Poroşenkonun “Avropa Həmrəyliyi” partiyası ,Yuriy Boykonun başçılıq etdiyi “Müxalifət Bloku” və digər radikal siyasi qurumlarla mübarizə aparacaq.


Bəhruz Quliyev: Ölkəmizdə İslam dininə aid olan bütün mərasimlər dövlətin diqqətinə olub\nCəmiyyət 30 Avqust 2020 13:07 (UTC+04:00)\n“Azərbaycan hər zaman öz milli-mənəvi və dini dəyərləri ilə sayılıb-seçilən ölkələrdən olub və xüsusilə, müsəlman ölkəsi olaraq öz multikultural siyasəti ilə digər ölkələrə nümunə olub. O cümlədən, ölkəmizdə İslam dininə aid olan bütün mərasimlər dövlətin diqqətinə olub, qayğısı ilə əhatələnib”.\nBu fikirləri “SƏS” qəzetinin baş redaktoru, siyasi ekspert Bəhruz Quliyev pandemiya zamanı Aşura mərasiminin keçirilməsinə qoyulmuş məhdudiyyəti şərh edərkən deyib.\nBaş redaktor xatırladıb ki, zamanında islami dəyərlərə ən böyük önəmi Ulu Öndər Heydər Əliyev verib və biz bu dahi şəxsiyyətin Həcc ziyarətinə qatılmasını, habelə Azərbaycanda Aşura mərasimlərindəki iştirakını, eyni zamanda, onun göstərişi ilə məscid və s. ibadət komplekslərinin bərpasını, tikintisini göstərə bilərik.\nEləcə də, bu gün Prezident İlham Əliyev də bu mühüm amilləri davamlı olaraq diqqətində saxlayır, inanclı vətəndaşların ibadət etmələri, dini mərasimlərdə iştiraklarını rahat, təhlükəsiz şəkildə həyata keçirmələri üçün müvafiq qərarlarını verir, addımlarını atır: “Əbəs deyil ki, möhtərəm Prezidentimiz ailəsi ilə Həcc ziyarətində də olub və Azərbaycanımızın firavan olması, gücünün, qüdrətinin artması, xalqımızın rifahı üçün Allaha dualar edib. Bu, həm də onu göstərir ki, dövlətimiz daim bu kimi məsələlərə ehtiramla yanaşıb”.\n“Lakin sirr deyil ki, koronavirus pandemiyası və onun dünyaya vurduğu fəsadlarının daha böyük dairəni əhatə etməməsi üçün önləyici tədbirlər reallaşdırılmaqdadır”, deyən siyasi ekspert əlavə edib ki, artıq bu günə qədər bir neçə islami mərasimlərə də məhdudiyyətlər qoyulub: “Ramazan və Qurban bayramlarını buna misal gətirə bilərik. Habelə insanların birgə şəkildə camaat namazlarının qılınmasının da müvəqqəti qarşısı alınıb. Cümə günlərində namazlar yalnız fərdi qaydalarda qılınmaqdadır. Məscidlərin fəaliyyətinə bu ətrafda xüsusi nəzarət yaradılıb. Bütün bunlar isə əlbəttə ki, vətəndaşlarımızın sağlamlığı, sanitar-epidemioloji vəziyyətin nəzarətdən çıxmaması üçündür.\nHesab edirəm ki, hazırkı dövrə qədər görülən nəhəng anti-pandemiya kampaniyalarında ortaya qoyulan və əldə edilən uğurlu nəticələri yerə vurmaq haqsızlıq olardı. Çünki dövlətimiz vacib olan bütün addımları atıb və yerdə qalanını vətəndaşlar anlamalı, qoyulan qadağalara riayət etməlidirlər. Eləcə də, inanclı vətəndaşlarımız bu məhdudiyyətləri anlayışla qarşılamalı, dua və ibadətlərini fərdi qaydada həyata keçirməli və əlbəttə ki, bəşəriyyətin tezliklə bu bəladan qurtulmasını Allahdan istəməlidir. Məhz bu cür anlayışlarla, qarşılıqlı addımlarla, həmrəyliklə insanlıq koronavirus təhlükəsindən xilas ola bilər. Əminik ki, məhərrəmlik ayına xas olan müəyyən günlərdə, eləcə də Aşurada da müsəlman bacı və qardaşlarımız, vətəndaşlarımız dövlətin apardığı bu siyasətə öz dəstəklərini nümayiş etdirirlər, bundan sonra da etdirəcəklər”.


Google Chrome yeni faydalı xüsusiyyətə malik oldu - InfoCity\nГлавнаяSoftwareПрограммное обеспечениеGoogle Chrome yeni faydalı xüsusiyyətə malik oldu\nBu yaxınlarda, Chrome tətbiqin masaüstü versiyasından mobil cihazlara bağlantılar göndərmək imkanına malik olmuşdu. İndi Google bu xüsusiyyətin imkanlarını genişləndirməyə başladı. Xüsusilə tapılmış telefon nömrələrinə zəng etmək daha asan olacaq.\nChrome’un son beta versiyasında (v78), fərdi kompüterdə açılmış bir saytdan telefon nömrəsini birbaşa mobil qurğuya ötürmək mümkün oldu. Telefona tıkladığınızda, brauzerinizin adres hissəsində smartfonunuzdan istifadə edərək zəng etməyinizi xahiş edən bir pəncərə görünəcək.\nNömrəni cihaza göndərməklə, sonda bildirişi görə bilərsiniz, üzərinə basıb dərhal zəng etmək olar. Beləliklə, istifadəçiyə smartfonda nömrəni əl ilə yığmag lazım olmayacaq.


Taliban ABŞ Konqresinə “açıq məktub”la müraciət edib\nTalibanın xarici işlər naziri çərşənbə günü ABŞ Konqresinə yazdığı “açıq məktub”da Birləşmiş Ştatlara Əfqanıstanın Mərkəzi Bankının 9 milyard dollardan çox aktivlərini açmazsa və ölkəyə qarşı digər maliyyə sanksiyalarına son qoymazsa, bunun Əfqanıstandan kütləvi şəkildə qaçqın axınına səbəb olacağı ilə bağlı xəbərdarlıq edib.\nƏmir Xan Müttəqi yazıb ki, sanksiyalar təkcə ticarət və biznesə deyil, həm də çarəsiz qalan milyonlarla əfqana edilən humanitar yardıma təsir edib. Müttəqinin Kabildəki ofisi ingilis dilində də olmaqla, məktubun bir neçə dildə nüsxələrini yayımlayıb.\nMüttəqinin sözlərinə görə, hökumətinin avqust ayında hakimiyyətə qayıtmasından sonra Əfqanıstana siyasi sabitlik və təhlükəsizlik gətirə bilib, lakin artan iqtisadi problemlər humanitar problemləri daha da ağırlaşdırıb.\n"Hazırda xalqımızın əsas problemi maliyyə təhlükəsizliyidir və bu narahatlığın kökləri Amerika hökuməti tərəfindən xalqımızın aktivlərinin dondurulmasıdır" - deyə, Talibanın baş diplomatı bildirib.\n“Biz mövcud vəziyyət davam edərsə, Əfqanıstan hökuməti və xalqının problemlərlə üzləşəcəyindən, bunun regionda və dünyada kütləvi miqrasiyaya səbəb olacağından narahatıq” - deyə, Müttəqi əlavə edib.\nNorveç Qaçqınlar Şurasının keçən həftə bildirdiyinə görə, avqust ayından bu yana 300 minə yaxın əfqan İrana qaçıb və hər gün 5000-ə qədər insan qanunsuz olaraq ölkələrə keçməkdə davam edir.\nTalibanın avqust ayında Əfqanıstanda hakimiyyəti ələ keçirməsindən sonra Vaşinqton və Avropa əsasən ABŞ-ın Federal Ehtiyat Sistemində olan Əfqanıstan Mərkəzi Bankının 9 milyard dollardan çox aktivlərinə Kabilin çıxışını dayandırıb.\nBirləşmiş Millətlər Təşkilatı Əfqanıstanın dünyanın ən ağır humanitar böhranı astanasında olduğu, ölkə əhalisinin yarıdan çoxunun “kəskin” ərzaq qıtlığı ilə üzləşdiyi və qarşıdan gələn qış aylarında milyonlarla insanın miqrasiya və aclıq arasında seçim etməyə məcbur olacağı barədə dəfələrlə xəbərdarlıq edib.


Bakı-2015: “Yarışa tam hazırıq” – Azad Rəhimov\nBAKI-2015 xəbərləri 29 May 12:43\n“Azərbaycan tarixinin ən möhtəşəm tədbirinin açılış mərasiminə cəmi iki həftə vaxt qalıb. İki ildən bir qədər çox müddətdə bütün ölkə bu idman yarışını həyata keçirməyə hazırlaşır. Demək olar ki, bu yarışa tam hazırıq. Artıq yoxlama tədbirləri də keçirilib”. Apasport.az saytının məlumatına görə, Bakı-2015 Avropa Oyunları Əməliyyat Komitəsinin (BAOƏK) baş icraçı-direktoru Azad Rəhimov deyib.\nGənclər və idman naziri bu gün Milli Olimpiya Komitəsinin inzibati binasında Avropa Oyunlarında iştirak edəcək idmançılarla görüş zamanı paytaxtımızın yarışa hazır olmasından danışıb: “Bakının siması dəyişib. Bu gözəl şəhər qonaqları qəbul etməyə hazırdı. Yeni yollar çəkilib, parklar salınıb. Çox istəyirik ki, bura gələcək qonaqlar paytaxtımızı sevsinlər və tez-tez bizə qonaq gəlsinlər”.\nAzad Rəhimov Azərbaycan yığmasının Bakı-2015-də uğurlu çıxış edəcəyinə inandığını bildirib: “Azərbaycan 2012-ci ildə London Olimpiya Oyunlarında iştirak edəndə, ora lisenziya qazanan idmançıların sayı 53 idi. 50 nəfərdən çox olan heyət böyük komanda statusunu daşıyır. İdmançılarımız açılış mərasimində böyük komanda şəklində bayraqla keçəndə çox sevinirdik. Bakı-2015 Birinci Avropa Oyunlarındakı idmançılarımızın sayı isə 291 nəfərdi. Görün idmançılar üçün necə imkan yaranıb. Belə bir yarışda çıxış etmək idmançılara geniş imkanlar açır. İnanırıq ki, siz bu yarışda böyük nailiyyətlər əldə edəcəksiniz. Bu səbəbdən də Milli Olimpiya Komitəsi və Gənclər və İdman Nazirliyi hər bir sahədə sizə kömək etməyə hazırdı. Bu günə qədər də sizin şəraitinizin yüksək səviyyədə olması, yaxşı təlim-məşq toplanışları keçməyiniz üçün çalışmışıq. Səbirsizliklə 291 nəfərlik komandamızın yeni tikilən Olimpiya stadionundakı yürüşünü gözləyirik. Bu tədbiri həyata keçirmək üçün Milli Olimpiya Komitəsinin prezidenti, Azərbaycan Respublikasının prezidenti cənab İlham Əliyev dəstək verib, diqqət yetirib. Biz onun yüksək etimadını doğrultmalıyıq. Göstərməliyik ki, həqiqətən də, Azərbaycan idman ölkəsidi və onun idmançıları yüksək nailiyyətlər əldə etmək iqtidarındadı. Ən böyük arzum odu ki, iyunun 29-da yenidən burda toplaşaq, medal qazanan idmançılarımızı böyük şərəflə qarşılayaq və onları təbrik edək”.\nQeyd edək ki, Avropa Oyunları iyunun 12-28-də keçiriləcək.


Mərhum psixoloqun 3 il əvvəlki sensasiyalı videosu yayıldı – Səhifə 160308 – Yenicag.Az\nAna Səhifə Kriminal Mərhum psixoloqun 3 il əvvəlki sensasiyalı videosu yayıldı\nMərhum psixoloqun 3 il əvvəlki sensasiyalı videosu yayıldı\nYeni Çağ Media Qrupu – Yanvar 27, 2017 - 04:53\nİntihar etdiyi açıqlanan, ancaq dostlarının öldürüldüyünü iddia etdikləri psixoloq Dəyanət Rzayevin maraqlı videosu yayılıb.\nYeniçağ.Az xəbər verir ki, D.Rzayev sadəcə psixoloq kimi fəaliyyət göstərməyib. O, ictimai həyatda da aktivmolub və vətəndaş mövqeyini ortaya qoymaqdan çəkinməyib. Elə dostlarının öldürülmə ehtimalına üstünlük vermələrinin təməl səbəbi budur.\nPaylaşacağımız videoda isə D.Rzayev Bakı şəhər İcra Hakimiyyətinə qarşı son dərəcə ağır ittihamlar ünvanlayır.


İtaliyaya gedən yolda Avstriyada ucuz yaşayış – Pinkefeld. 2021-ci ildə nə görmək lazımdır? – euroTrip\nAvstriyada ucuz yaşayış, İtaliyaya gedərkən ehtiyacım budur. Əlbətdə ki, Avstriyada görməli olduğum bir çox maraqlı şeylər var, buna görə bu ölkəni bu qədər asanlıqla keçib səhv etdiyimə inandırmağınız lazım deyil. Ancaq məni bağışla. Məncə, Avstriya İtaliya ilə 10-a 0-a uduzur və planlaşdırıram uzun müddət İtaliyanı araşdırmaq bu Avstriyada yaxşı və sərfəli bir yaşayışa ehtiyacım var. Vyana ilə Graz arasındakı yolun yarısında ideal bir yerdə tapdım, yəni Pinkefeld. Bu kəşf haqqında nə deyə bilərəm? Məktəb yataqxanasında, televizorsuz, ancaq wifi ilə (mən şairəm). Gülməli pula (içində bir şey axtaran hər kəs Avstriya qiymətlərin nə olduğunu bilir). Çox təmiz, məktəb yeməyi + (və ya bəlkə onlar üçün normadır). Xanım (müəllim zənnimcə) Polşadan İtaliyaya qədər eşitdiyim ən gözəl İngilis dilində danışdı. Güman edirəm ki, o da mükəmməl almanca danışıb.\nAvstriyada ucuz yaşayış\nQəsəbənin özünə gəldikdə. Senna. Düşünürəm ki, hər kəs axşam saat 20-də yatır (oxşar) Hisslərimi Bavyerada hiss etdim). Mərkəzdə (səs-küylü səslənir) bir neçə pab, yüksək və şən Polşa və Macar dilindən gəldi. Mən yalnız yaşayış axtarırdım və yalnız Pinkefeld mənə bunu təklif etdi.\nSizə xəbərdarlıq edirəm ki, heç bir kondisioner yox idi, bu da Spartalı şərtlərlə birlikdə heç olmasa orada daha uzun qalmağı xəyal edə bilməyəcəyim deməkdir. Buna baxmayaraq, təmiz bir vicdanla tövsiyə edirəm. Əlbətdə ki, mən səyahət edən şəxsin nöqteyi-nəzərindən danışıram mərkəzi Polşa İtaliyaya (mərkəzi və şimal) iki mərhələyə ayrılır. Digərlərini bilmirəm, amma mənim üçün 1000 kilometr artıq dözümlülük həddi (daha çox gəzə bilərdim, amma şüurlu? Çox şübhə edirəm). Bu səbəbdən ortada az-çox belə yerlər axtarıram. Təəssüf ki, Cənubi Çexiya, Cənubi Toskana bölgəsinin uzun olması deməkdir. Bu səbəbdən bu Avstriya bir məkana çox uyğundur. Ancaq qiymətlər ən azı orta-yüksəkdir. Bir çox ucuz motellər tez-tez aylar əvvəlcədən sifariş olunur. Lakin Pinkefeld olduqca geniş görünür – demək olar ki, həmişə orada bir şey tapmaq üçün kifayətdir. Və yer dözülməlidir (marşrutla əlaqəli). Buna görə bir daha – tövsiyə edirəm.\nPinkefeld – bir xəyal şəhər\nƏlbətdə ki, Almaniya və Avstriyanı ziyarət edən hər kəs axşam kiçik şəhərlərdə əzabsız bir səssizliyin olduğunu bilir. Hamı sanki müəmmalı batareyalar tükənmək istəyən kimi işığı söndürür. İnsanları müalicə etməyəcəksiniz, əksinə əsas küçədəki bir neçə yerə səpələnmiş Polşa və Macar səsləri. Digər tərəfdən, İtaliya bazar günü və siesta zamanı susur. Yaxşı. Hansı ölkə adətlidir.\nAvstriyada ucuz yaşayış – xəritə\nPinkefeld-də Avstriyada ucuz yaşayış – xülasə\nYaxşı. Şəhər məni heyran etmədi. Yerlilər sürətlə yatağa qaçırlar. Konaklama özü gözəl “səliqəli” bir örtüklə akademik vaxtları xatırladır. Avstriyadakı bu qiymət hər şeyi kompensasiya edir. Qayıdardım Yenidən Avstriyada gecələməli olsam, niyə olmasın. çünki qəsəbəyə getmək istəmirəm,


Gülağa Tənha - Düşmənin vay halına...\nXeyriyyəçi - şair Gülağa Tənhanın “Vay halına”, “Ümid” və “Vaxtıdır” şeirlərini könüllərin vətənpərvər ruha köklənməsi naminə təqdim edirik! Müharibənin 26 – ci günüdür...\nPiltəsi yağsız qalan\nDərdi, qəmi atmayan,\nSorağın vay halına.\nDaşı yaraq deyilsə,\nDağı oyaq deyilsə,\nQayası dağ deyilsə,\nTorpağın vay halına…\nBir ilıq baxışdan, gülümsər üzdən,\nİlahi nur kimi alışar ümid.\nTəsəlli olası bir şirin sözdən,\nUlduzlar sayağı sayrışar ümid.\nBizi gecə-gündüz sınayır həyat,\nbəxt ilə oynayır həyat.\nRuhdan düşənləri qınayır həyat,\nDar gündə könülə nur saçar ümid.\nÖlümdən güclüdü, həyat eşqidi,\nGöylərə uçmağa qanad eşqidi,\nƏbədi qalmağa inad eşqidi,\nsabaha yol açar ümid.\nDəli könül, alovlanma,\nBulaqların buz vaxtıdı.\nSevən yarın gülən günü,\nİlqarının düz vaxtıdı.\nÇayların çağlayan çağı,\nBuludun ağlayan çağı,\nBülbülün dağlayan çağı,\nBənövşənin qız vaxtıdı.\nÇəmənlikdə qalsın izin,\nGəzmə, sürün dizin-dizin,\nXoşdu qoxusu nərgizin,\nQoxla, qopart, üz, vaxtıdı.\nYanaqları allı gedir,\nGözəl yaman hallı gedir,\nDağlara bax, yallı gedir,\nDurma, sındır, süz, vaxtıdı.\nZirvələr qəmə bürünür,\nDuman yamacda sürünür,\nLalənin qanı görünür,\nQoy sevinsin göz, vaxtıdı.\nBaxma ilə, baxma yaşa.\nÜrək deyir hələ yaşa,\nƏlli nədi, yüz vaxtıdı.\nSalma çətinə ürəyi,\nHəsrət qoyma sən mələyi,\nDeyiləsi söz vaxtıdı.\n26 – cı gün!\nOğru da qaçanda Allah deyib, qaçır!\nBir dəfə televiziya üçün kamera arxasında dayanıb oğurluq üstündə məhkum olunan birindən törətdiyi cinayət haqqında geniş müsahibə alanda, ağlıma belə bir sual gəldi, soruşdum: Oğurluğa gedədə heç Allah yadına düşür? Demişdi: “Əlbəttə. Hər oğurluqdan qabaq Allaha dua edirik ki, bizi kimsə görməsin, tutulmayaq. İşdi görən olanda da Allah deyib qaçırıq...” - Bu söhbət niyə yadıma düşdü? Qondarma Dağlıq Qarabağın “prezidenti” Araik Aratyunyan bütün kilsələrə onların qələbəsi üçün dua etmələrini istəyib. Biz, yəni Azərbaycan xalqı eləbir xalqdır ki, bütün dinlərə, millətlərə hörmətlə yanaşırıq. Çox şaxəli cəhətlərinə görə dünyanın ideal ölkəsi kimi də nümunə göstərmək olar. Bizim o qədər yüksək keyfiyyətlərimiz var ki, bunu bilən düşmən daim bizi digər dövlətlərin qarşısında nüfuzdan salmağa çalışıb. Bəzi məqamlarda hiylələri də baş tutubdur. Bunlara baxmayaraq şaxələnən və inkişafda olan Azərbaycan daim bu addımları duyub, bilib, gedişatlara səbrlə yanaşıb... Bu gün müharibənin 26 – cı günüdür. Səhər saatlarında düşmən bu dəfə Qəbələ, Kürdəmir, Siyəzən rayonuna “Skad” ballestik taktiki raket ilə atəş açıb. Azərbaycan Respublikasının Prezidenti İlham Əliyev oktyabrın 21-də Yaponiyanın “Nikkei” qəzetinə müsahibə zamanı jurnalisti sualların içində belə bir məsələyə də toxundu:\n-\tJurnalist: Yaponiya şirkətləri Azərbaycanın neft kəməri layihələrinə qoşulub. Onlar burada investordur. Sizin kəmərlərin təhlükəsizliyi ilə bağlı narahatlığınız varmı? Bu yaxınlarda, bu il ərzində açılması planlaşdırılan TAP kəmərinin təxirə salınması riski varmı?\n-\tPrezident İlham Əliyev: Xeyr, TAP kəməri ilə bağlı hər şey qrafikə uyğun gedir. Bu, artıq edilib. TAP-ın rəsmi açılışı ola bilsin ki, ayların deyil, əlavə bir neçə həftənin işidir. Kəmərdə hər şey hazırdır. Bakıdan Avropaya tarixi kəmər tamamlanıb. Bizim digər kəmərlərimizə, xüsusilə neft-qaz kəmərlərinə gəlincə, Azərbaycan ərazisində bütün bu illər ərzində, Bakı-Tbilisi-Ceyhanın istismara verildiyi 2006-cı ildən bu yana bizdə heç bir hadisə baş verməyib. Bizim kəmərlərimiz bizim ərazimizdə lazımi qaydada qorunur. Lakin, əlbəttə, biz Ermənistanın rəsmi nümayəndələrindən hədələr eşitmişik ki, onlar bizim kəmərlərimizə hücum edəcəklər, neft-qaz nəqli üçün mühüm olan Səngəçal terminalına hücum edəcəklər. Lakin bu da onların terrorçu xislətinin bir hissəsidir. Çünki onlar açıq şəkildə bəyan edirlər ki, mülki infrastruktura hücum edəcəklər. Əlbəttə ki, əgər onlar bunu etsə, peşman olacaqlar. Çünki bizim tərəfimizdən və həmçinin enerji təhlükəsizliyinin bir hissəsini Azərbaycandan təmin edən ölkələr tərəfindən sərt şəkildə cəzalandırılacaqlar. Həmin ölkələrin reaksiyası necə olacaq? Bu kəmərlərə milyardlarla dollar investisiya yatırılıb. Beynəlxalq banklar, Dünya Bankı, Avropa Yenidənqurma və İnkişaf Bankı, Asiya İnkişaf Bankı, Avropa İnvestisiya Bankı və başqaları kimi bütün aparıcı beynəlxalq banklar investisiya yatırıb. Ona görə də, Ermənistan rəhbərliyi bu cür variant barədə yaxşı düşünməlidir. Əlbəttə, qeyd etdiyim kimi, Azərbaycan özü onları sərt şəkildə cəzalandıracaq və mən düşünmürəm ki, onlar bunu, daha bir müharibə cinayətini etməyə cürət göstərəcəklər.\nPrezidentin müsahibəsinin bu hissəsini qeyd edəndə erməniləri dama oyununda uduzan tərəf kimi daşlarının vurulması üçün bilə - bilə qarşı tərəfə qoymasını xatırladır. Bəli, bugünkü müharibə şaxmatdan daha çox dama oyununa bənzəyir, ən azı qarşı tərəfin addımları bunu göstərir. Bizim Ermənistanla oyun oynamağa vaxtımız yoxdu, odur ki, qarşımıza qoyduğumuz məqsədə doğru irəlləyib, iqtisadiyyatımızı, dövlətimizi, bütövlükdə Azərbaycanımızı möhkəmlətməyə can atırıq və bu məqsədə doğru da gedirik. Gələcək nəsil üçün bunu da qeyd edim ki, cənab Prezident İlham Əliyev illərlə, Ermənistan hakimiyyətinə işğalda olan torpaqlarımızı sülh yoluyla azad etdiklərində yaşayışlarının yaxşılaşdırmalarına aid illər öncə də məsləhətlər, təkliflər vermişdir. O qədər kənarlardan gəlmə pullara öyrəşiblər ki, dərk etmirlər ki, hər bir ölkənin özünün sənaye sektoru olmalıdır. Kəlbəcərimizin qızıl yataqlarından əldə etdikləri gəlirləri də bizə, doğma sahiblərinə qayıdacaqdır. Sonra? Hər vəziyyətdə özlərini quru çıxartmağa cəhd göstərən Ermənistan hakimiyyəti bəlkə, elə yerili dibli uduzmağı gözləyir ki, sonra ermənipərəst ölkələr onlara təmannasız yardımlar etsin. Onsuz da iqtisadiyyatları aşağı səviyyədədir. Deməyim odur ki, sabah eşitsəniz ki Paşiyan deyir: “Biz bilərəkdən uzuduruq, bu, bizim taktiki gedişatımızdı!” təəccüblənməyin...\nBu məqamda da canlı yayımda Müdafiə Nazirimizin mətbuat katibi Anar Eyvazov brifinqdə cənab Prezidentimizin “Tvitter” də yazdığı qeydləri səsləndirir:\n-\tZəngilanın Kolluqışlaq, Malatkeşin, Kənd Zəngilan, Genlik, Vəliqulubəyli, Qaradərə, Çöpədərə, Tatar, Tiri, Əmirxanlı, Qarqulu, Bartaz, Dəlləkli kəndləri və Ağbənd qəsəbəsi işğaldan azad edilib.\nCəbhə boyu qızğın döyüşlər gedir... 22.10.2020


Prosineçki: “Qarabağ”ın “İnter”in qapısına vurduğu təmiz qol qeydə alınsaydı… - MÜSAHİBƏ\n23:24 1 Yanvar 2015\nMilli komandasımızın baş məşqçisi Robert Prosineçki ölkəsinin "Jutarnji List" nəşrinə müsahibə verib. Apasport.az saytının məlumatına görə, hazırda vətəni Xorvatiyada olan 46 yaşlı mütəxəssis yığmamızla və Azərbaycan futbolu ilə bağlı fikirlərini bildirib.\n- Parlaq... Bakı və ölkənin digər bölgələri həqiqətən gözəldi. Bakı fenomenal şəhərdi və mənə xüsusi maraq oyadan futbol infrastrukturu, stadionlar və məşq meydanları həqiqətən də böyükdürlər. Hazırda tikilən böyük stadion may və ya iyun ayında tamamlanacaq. Azərbaycan demək olar ki, yüksək templə inkişaf etmiş bir ölkədi. Bütün dünyanı gəzmişəm. Bakı baş çəkdiyim şəhərlər arasında ən gözəllərindəndi. Orada hər şey əla görkəmdədir, insanlar mehribandırlar.\n- Bəs ölkə çempionatı?\n- Yaxşı. Çox yaxşı. Hardasa Xorvatiya liqası səviyyəsindədi. Çoxlu sərmayə qoyulur. Yüksək liqada 10 komanda mübarizə aparır. "Qarabağ" az qala Avropa Liqasında "Dnepr", "Sent-Etyen" və "İnter"lə mübarizədə növbəti mərhələyə çıxacaqdı. Əslində "İnter"in qapısına vurduğu təmiz qol qeydə alınsaydı, çıxacaqdı da. Azərbaycanda futbol yüksək sürətlə inkişaf edir. Xorvatiyaya 0:6 hesablı məğlubiyyət onlar üçün ağrılıdır, amma bu, yerli futbolun və milli komandanın əsl görkəmi deyil. Hər halda, indiyədək gördüklərim bunu göstərir. Xüsusən, aşağı yaş qruplarında keyfiyyət və potensial var. Onlar Avropanın elit-raunduna vəsiqə qazanıblar. Azərbaycanda idman fərdi növlərdə - güləş, boks və cüdoda daha güclüdür. Onlar son olimpiadada 10 medal qazanıblar. Bununla yanaşı, futbolun da güclü olmasını istəyirlər. Mən də öz məşqçilər heyətimlə bunun öhdəsindən gələcəyimizi düşünürəm.\n- Hazırda Azərbaycan milli komandasının yerini harada görürsünüz?\n- Onların Berti Foqtsla bumları olub. Əvvəlki seçmə mərhələlərdə yaxşı oynayaraq, çoxlu xal qazanıblar. Məsələn, Rusiya millisi ilə görüşdə çox yaxşı çıxış ediblər. Bu komandaya heç vaxt yuxarıdan aşağı baxmaq olmaz. Yenə deyirəm, kifayət qədər sərmayə qoyulur, yaxşı çempionatları var. Onların problemləri Avropada oynayan çoxlu futbolçularının olmamasıdır. Lakin gördüklərimə əsaslanaraq, yaxşı potensiala malik güclü çempionatlarının olduğunu deyə bilərəm. Onları hansısa ölkə yığması ilə müqayisə etmək istəməzdim. Amma seçmə mərhələdəki 0 xal Azərbaycan futbolunun əsl görkəmi deyil.\n- Siz yığmanın oyun üslubunu müəyyənləşdirmisiniz?\n- Düşünürəm ki, biz daha yaxşı oynaya biləcəyimizə ümid edirik. Fikrimcə, qrupdakı hansısa komandanın işini çətinləşdirməyi bacararıq. Əlbəttə, biz İtaliya, Xorvatiya və digər aparıcı yığmalarla müqayisə oluna bilmərik. Lakin biz yaxşı mənada davamlılığı təmin etməyə qadirik. Bunu İtaliya ilə görüşdə hardasa gördük. Mənim baxışım sadədi. Bir neçə gənc futbolçunu gördüm. Onların super potensialı var və yığmaya çağırılacaqlar. Digər tərəfdən, komanda yaxşı vəziyyətdə deyil, çünki qrupdakı 4 oyunun hamısını uduzub. Özümə əminlik var ki, hər bir komandaya qarşı oynaya bilərik. Daha çətin mərhələyə qədəm qoyuruq. Əvvəlki 4 oyunla müqayisədə, daha aqressiv oynamağa çalışacağıq. Hədəfimiz daha yaxşı və keyfiyyətli oyun sərgiləməkdir. Əlbəttə, burada oturub danışmaq asandı. Dediklərimizi həyata keçirmək lazımdı. Bununla belə, klublarda hədəflərə nail olmağa qadir kifayət qədər oyunçu yoxdu. Amma üstünlükləri hələ də daha yaxşısına can atmalarıdı. Mənə bu keyfiyyətlər bacarığımızdan da artığına nail olmaq və 2018-ci il dünya çempionatının seçmə mərhələsində rəqabətədavamlı komandaya çevrilmək üçün lazımdır.\nXorvatiya Avropa çempionatında bu qrupun sevimlisi idi?\n- İtaliya ilə bu son matça baxsaq, biz demək olar ki yaxşı oynadıq. Konte Braziliyadakı mundialdan sonra yeni bir komanda yaratdı. Xorvatiya qrupda lider və ya 2-ci ola bilər.\n- Dünya çempionatından sonra Xorvatiya yığması daha yaxşı oynayır. Millidə nə baş verdi?\n- Komanda Braziliyadan qayıdandan sonra hər kəs Niko Kovaça qarşı danışdı. Malta və Bolqarıstanla görüşdən sonra da bu, yenidən belə oldu. Lakin Azərbaycan millisi üzərində qazanılan 6:0 hesablı qələbədən sonra hər şeyin yollunda olduğu müəyyənləşdi. Xorvatiyanın keyfiyyətli komanda olması İtaliya ilə matçdan sonra dada da dəqiqləşdi. Biz daha çox istərik? Amma biz istədiklərimiz bəzən real deyil. Bir çox hallarda, bu, yalnız futbol söhbəti deyil, biz real deyilik.\n- Hazırlıq planınız necədi?\nProsineçki Qarabağın İnterin qapısına vurduğu təmiz qol qeydə alınsaydı MÜSAHİBƏ


azfreespeech Beynəlxalq Könüllülər Gününə həsr olunmuş tədbir keçirilir – azfreespeech\nDekabrın 5-də Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyi və BMT-nin İnkişaf Proqramının təşkilatçılığı, o cümlədən BMT-nin Könüllülər Proqramı, ADA Universiteti və “Coca-Cola” şirkətinin birgə tərəfdaşlığı ilə Beynəlxalq Könüllülük Gününə həsr olunmuş tədbir keçirilir.\nAZƏRTAC xəbər verir ki, tədbirdə dövlət qurumlarının, diplomatik korpusun, beynəlxalq təşkilatların nümayəndələri, şirkət rəhbərləri iştirak ediblər.\nForumda çıxış edən ADA Universitetinin prorektoru Fariz İsmayılzadə ali təhsil müəssisəsində gənclərə könüllük ideyasının aşılandığını bildirib. O, qeyd edib ki, universitetin könüllüləri il ərzində 40-a yaxın layihələrdə iştirak ediblər. Prorektor könüllülük prinsipinin inkişaf etdirilməsi üçün bütün təşkilatların və qurumların əməkdaşlığının vacibliyini vurğulayıb. F.İsmayılzadə könüllük hərəkatının daha da inkişaf edəcəyinə ümidvar olduğunu bildirib, dəstək olan qurumlara təşəkkür edib.\nSonra “ASAN xidmət”in könüllülərlə bağlı videoçarxı nümayiş olunub.\nÜ.Mehdiyev, həmçinin deyib: “Ölkəmizdə gənclərə xüsusi diqqət yetirilir, onlara dəstək məqsədilə müxtəlif tədbirlər görülür. “ASAN xidmət” gəncləri də onlara göstərilən qayğıdan yararlanırlar. “ASAN xidmət”də hazırda 17 mindən çox könüllü var. Onlar bu günədək 500-dən çox tədbir həyata keçirib, müxtəlif mövzularda layihələr icra edib, maarifləndirmə işləri aparıblar”.\nBMT-nin Azərbaycandakı rezident əlaqələndiricisi Qulam İshaqzai, iqtisadiyyat nazirinin müavini Sevinc Həsənova, gənclər və idman nazirinin müavini İntiqam Babayev, “Coca-Cola” şirkətinin Qafqaz üzrə baş meneceri Adrian Çernautan könüllülərin fəaliyyətini yüksək qiymətləndirib, onları təbrik ediblər.


Yumşalmadan sonra sahibkarlar qiymətləri bahalaşdırıblar - Editor.az\n07.07.2021 - 01:43\n“Karantin qaydaları yumşaldıqdan sonra dincəlmək üçün bölgələrə getmək istəyənlərin sayında ciddi artımlar müşahidə edilir. Monitorinqlər göstərir ki, bölgələrimizdə olan turizm obyektləri qiymətləri pandemiyadan əvvəlki dövr ilə müqayisədə xeyli yüksəldiblər. Bu isə məzuniyyətlərini rayonlarda keçirmək istəyənlər üçün ciddi çətinliklər yaradır”.\nBunu Milli Məclisin deputatı Vüqar Bayramov “Şərq”ə açıqlamasında bildirib. Onun sözlərinə görə, turizm xidmətlərində qiymət artımlarının səbəbləri iqtisadi baxımdan aydın olmasa da, bir sıra sahibkarların pandemiyadan sonra “daha qısa zamanda daha çox gəlir” əldə etmək prinsipi ilə işləyəcəyi danılmazdır. Deputat vurğulayıb ki, inkişaf etmiş ölkələrin təcrübəsi göstərir ki, turizm gəlirlərinin əhəmiyyətli hissəsi daxili turizmin payına düşür:\n“Avropa İttifaqında turizm gəlirlərinin 80 faizi daxili turizm hesabına formalaşır. Amma bizdə qiymətlərin yüksəlməsi daxili turizmdə imkanları xeyli məhdudlaşdırır. Bir tərəfdən, sahibkarların qiymətləri artırmaması, əksinə, optimallaşdırması üçün daha çox təşviqedici və maarifləndirici tədbirlərin həyata keçirilməsi vacibdir.\nDigər tərəfdən, turizmdə çalışan sahibkarların xərclərinin azaldılması üçün bir sıra Mərkəzi Şərqi Avropa ölkələrində olduğu kimi vergi güzəştləri də daxil olmaqla xüsusi güzəştlərin tətbiqi məqsədəuyğun olardı. Eyni zamanda, qonşu Türkiyədə olduğu kimi ötən əsrin 80-90-cı illərində subsidiyaların verilməsi mexanizminin tətbiqi mümkündür. Bununla da bu sektorda çalışan sahibkarların xərclərinin azaldılmasına nail olmaq mümkündür”.\nV.Bayramov əlavə edib ki, bütün bunların fonunda sahibkarların süni şəkildə tələbin artmasını nəzərə alaraq qiymətləri yüksəltməmələri də vacibdir:\n“Doğrudur, tələb artanda əksər hallarda qiymətə təsir edir. Turizm spesifik sahə olduğu üçün burada qiymətlərin əlçatan olması vacibdir. Dövlət tərəfindən bu istiqamətdə təşviq mexanizmlərinin genişləndirilməsi, eyni zamanda sahibkarların da korporativ sosial məsuliyyətə uyğun olaraq, daha optimal qiymət təklif etməsinə ehtiyac var ki, vətəndaşlar, xüsusən yay mövsümündə daxili turizmdən faydalana bilsinlər”.\n04.08.2021 - 09:16260\n04.08.2021 - 09:21113\n01.08.2021 - 00:176039


Təhsil Nazirliyi: Şabranda körpələr evi-uşaq bağçası ilə bağlı yayılan məlumatlar araşdırılır – FOTO – XəbərAl.Az\nŞabran şəhər 1 saylı körpələr evi-uşaq bağçası ilə bağlı sosial mediada yayılan məlumatlar araşdırılır.\nBu barədə Təhsil Nazirliyinin mətbuat katibi Cəsarət Valehov məlumat yayıb.\nO bildirib ki, hazırda məsələ araşdırılır:\nQeyd edək ki, sosial şəbəkələrdə 1 saylı körpələr evində uşaqlara verilən qidanın fotosu yayılıb. Fotoda yeməklərin keyfiyyətsizliyi və az olması görünür.\nMilli Məclisdə ABŞ Dövlət Departamenti topa tutuldu\nMilli Məclisin iclasında Azərbaycanın İnsan Alverinə Qarşı Mübarizə üzrə Milli Koordinatorunun 2021-ci il üzrə hesabatının müzakirəsi zamanı ABŞ Dövlət Departamenti tənqid edilib. Xeberal.az-ın məlumatına əsasən, deputat Azay Quliyev ABŞ Dövlət Departamentinin Azərbaycandakı insan hüquqları və media azadlığının vəziyyətinə dair hazırladığı hesabatlar həqiqətə söykənmir. “Bəzi Afrika ölkələri indekslərdə öndə göstərilir, bu, necə ola bilər”, – deyə […]\nSUVERENLİYİMİZİN RƏMZİ, QÜRUR MƏNBƏYİMİZ\nPosted on 07 Noyabr 2021 Author Xeberal.az\nAzərbaycan Prezidenti İlham Əliyevin 17 noyabr 2009-cu il tarixli sərəncamına əsasən, hər il noyabr ayının 9-u Azərbaycan Respublikasının Dövlət Bayrağı Günü kimi qeyd edilir. Azərbaycan Respublikasının Dövlət bayrağı Azərbaycan dövlətinin atributu, suverenliyinin rəmzidir. Bayraq – bir ölkəni, təşkilatı, quruluşu və ya birliyi işarələyən, əsasən parçadan olan, dövlət rəmzi olub, müharibələr, inqilablar, nümayişlər zamanı öndə, insanların […]


Daima düşünən insanlarda mövcud olan xüsusiyyətlər » Qadin.Net ~ İlk milli qadın portalı... Azərbaycan xanımlarına...\nSəssiz qalmağa üstünlük verirlər\nZehinlərindən keçən düşüncələr bəzən o qədər sürətli hərəkət edir ki, demək istədiklərini tam olaraq ifadə edə bilmirlər. Belə hallardan qaçmaq üçün səssiz qalmağı və sadəcə lazım olduqda danışmağı seçərlər. Danışmaq istədiklərinin digər insanların başa düşməyəcəyini düşünürlər.\nYuxu ilə bağlı problemlə üzləşə bilirlər\nƏn çox yayılmış xüsusiyyətlərdən biri budur. Yuxu rejimləri digərlərindən fərqlidir. Digər insanlar kimi müəyyən saatlarda yatağa girərək yuxuya getmək onlara işgəncə kimi görünə bilər. Yuxuya getmədən əvvəl zehinləri heç susmaz, onları düşüncədən düşüncəyə aparar. Buna görə də, gec saatlarda yatarlar.\nGeniş ətrafa sahib ola bilərlər, ancaq dost olaraq çox az insanı yaxınlarında saxlayarlar. Açıq sözlü olduqları üçün dostları azdır. İnsanların xətalarını üzlərinə dedikləri üçün çox insan tərəfindən sevilməzlər. Öz xətalarının da üzlərinə deyilməsindən xoşları gəlir.\nOxumağı və araşdırma aparmağı sevirlər\nXüsusilə, oxumaqdan və araşdırma aparmaqdan xoşları gəlir. İnternet başında saatlarla oxumağı sevirlər. Zehni inkişaflarını dəstəkləyən kitabları oxumağı sevirlər. Hər mövzuya dair fikirləri var. Zaman necə axıb getdiyini unudaraq, kitab oxuya bilərlər.\n18 mart 2019 11:18\nYuxuya getmədən əvvəl zehinləri heç susmaz, onları düşüncədən düşüncəyə aparar.\n17 mart 2019 16:01


Millət vəkili hökuməti mətbuata dəstək olmağa çağırdı\nƏ.Amaşov informasiya təhlükəsizliyi ilə bağlı da danışdı: “Əlbəttə, müəyyən dövlət sənədlərində bu məsələ əksini tapır. Azərbaycanda Milli Təhlükəsizlik Konsepsiyası və “Milli təhlükəsizlik haqqında” qanun var. Lakin bu sənədlərdə informasiya təhlükəsizliyi məsələsinə ümumi yanaşılır. Halbuki informasiya təhlükəsizliyinin təminatındakı metodlar fərqlidir. Düşünürəm ki, günümüzün reallığını nəzərə alaraq mövcud istiqamətdə daha fundamental yanaşma vacibdir. Bunun üçün informasiya təhlükəsizliyi ilə bağlı ayrıca konsepsiyanın, yaxud da qanunun qəbuluna ehtiyac var”.Azadpress.az


FHN-in Akademiyasında Dövlət Bayrağı Günü və Konstitusiya Günü münasibətilə bayram tədbiri keçirilib » TEHSIL-PRESS Agentliyi\nFHN-in Akademiyasında Dövlət Bayrağı Günü və Konstitusiya Günü münasibətilə bayram tədbiri keçirilib\nNoyabrın 7-də Fövqəladə Hallar Nazirliyinin (FHN) Akademiyasında 9 noyabr - Dövlət Bayrağı Günü və 12 noyabr – Konstitusiya Günü münasibətilə bayram tədbiri keçirilib.\nAkademiyanın rəisi, general-mayor Pənah Süleymanov toplantı iştirakçılarını Dövlət Bayrağı Günü və Konstitusiya Günü münasibətilə təbrik edib. O bildirib ki, Azərbaycan dövlətinin müstəqilliyini təcəssüm etdirən üçrəngli bayrağımızın dövlət atributu kimi qəbul olunması ilk dəfə Naxçıvan Muxtar Respublikası Ali Məclisinin 1990-cı il noyabrın 17-də ulu öndər Heydər Əliyevin təşəbbüsü və rəhbərliyi ilə keçirilən sessiyasında geniş müzakirə edilib. Həmin sessiyada Azərbaycan Xalq Cümhuriyyəti dövründə ucaldılmış üçrəngli bayrağın bərpası, Naxçıvan Muxtar Respublikasının dövlət bayrağı kimi qəbul olunması haqqında tarixi qərar verilib. Ulu öndər Heydər Əliyevin siyasi kursunu uğurla davam etdirən Prezident İlham Əliyev Azərbaycanın dövlət atributlarının həmişə uca tutulmasını diqqət mərkəzində saxlayır. Dövlətimizin başçısının 2009-cu il noyabrın 17-də Dövlət Bayrağı Gününün təsis edilməsi haqqında tarixi Sərəncam imzalaması buna parlaq misaldır. Sərəncama əsasən, hər il noyabrın 9-u Azərbaycanda Dövlət Bayrağı Günü kimi qeyd olunur.\nP.Süleymanov qeyd edib ki, Azərbaycan Respublikasının Konstitusiyası ulu öndər Heydər Əliyevin bilavasitə siyasi uzaqgörənliyi, dönməz iradəsi və gərgin əməyi nəticəsində mümkün olub. Konstitusiyamız ümumbəşəri ideyalara, ən qabaqcıl dünya təcrübəsinə əsaslanmaqla yanaşı, özündə tarixi ənənələrimizi, Azərbaycan xalqının milli–mənəvi dəyərlərini əks etdirir. Ölkəmiz demokratik dövlət quruculuğu sahəsində iqtisadiyyatın və sosial–siyasi həyatın inkişafında taleyüklü dəyişikliklərə nail olub. Ulu öndər Heydər Əliyevin siyasi kursunun layiqli davamçısı Prezident İlham Əliyevin rəhbərliyi ilə həyata keçirilən və Azərbaycan xalqının maraqlarına xidmət edən, Əsas Qanunda əksini tapmış müddəaların reallaşması nəticəsində ölkəmiz daha da qüdrətlənərək regionun aparıcı dövlətinə çevrilib.\nMilli Məclisin deputatı, professor Fəzail İbrahimli tədbirdə çıxış edərək üçrəngli bayrağımızın yaranma və qəbulu tarixinə nəzər salıb, müqəddəs simvolda əks olunan dəyərlərdən söz açıb. Deputat Azərbaycan bayrağının xalqımızda milli özünüdərk və müstəqillik ideyalarını, həmrəylik duyğularını gücləndirdiyini vurğulayıb.\nTədbirin sonunda Akademiyanın kursantları dövlət bayrağına həsr olunan şeirlər söyləyiblər.\nXəbərin tarixi: 08.11.2018 / 09:27\nSDU-da Dövlət Bayrağı Günü qeyd edildi\n20.11.2018 / 21:44 Mikayıl Cabbarov: Gələn il Vergi Məcəlləsinə dəyişikliklər beş istiqaməti əhatə edəcək


VIDEO_TDR_FAILURE (ATIKMPAG.SYS) HƏLL EDIN - YUMŞAQ\nVIDEO_TDR_FAILURE (ATIKMPAG.SYS) problemini həll edin: Əgər Ölümün Mavi Ekranı (BSOD) VIDEO_TDR_FAILURE (ATIKMPAG.SYS) xətası ilə qarşılaşırsınızsa, bu bələdçi mütləq bu xətanı həll etməyə kömək edəcəkdir. Bu xətanın əsas səbəbi səhv, köhnəlmiş və ya zədələnmiş qrafik drayverləri kimi görünür. TDR Windows-un Timeout, Detection və Recovery komponentlərini ifadə edir. Bu xətanın yeganə yaxşı tərəfi, problemin AMD sürücüsü olan atikmpag.sys faylı səbəbindən yaradıldığını bildirən xətaya əlavə edilmiş məlumatdır.\nƏgər siz bu yaxınlarda Windows-u təkmilləşdirmisinizsə və ya sürücüləri əl ilə endirmisinizsə, çox güman ki, bu səhvlə qarşılaşacaqsınız. Avtomatik Windows Yeniləməsi bu BSOD xətasına səbəb olan uyğun olmayan sürücüləri yükləyir. Həmçinin, giriş ekranınızda VIDEO_TDR_FAILURE (ATIKMPAG.SYS) xətası görsəniz, bu xətaya görə daxil ola bilməyəcəksiniz, ona görə də Windows-u təhlükəsiz rejimdə yükləmək və sonra daxil olmağa cəhd etmək tövsiyə olunur.\nMetod 1: AMD Qrafik Kart Sürücüsünü yeniləyin\nMetod 2: Sürücünü Təhlükəsiz rejimdə yenidən quraşdırın\nMetod 3: Sürücünün köhnə versiyasını quraşdırın\nMetod 4: atikmdag.sys faylının adını dəyişdirin\n2. İndi Displey adapterini genişləndirin və üzərinə sağ klikləyin AMD kartı sonra seçin Sürücü proqramını yeniləyin.\n3. Növbəti ekranda seçin Yenilənmiş sürücü proqramını avtomatik olaraq axtarın.\n4. Əgər yeniləmə tapılmasa, yenidən sağ klikləyin və seçin Sürücü proqramını yeniləyin.\n6. Sonra klikləyin İcazə verin, kompüterimdəki cihaz sürücülərinin siyahısından seçim edim.\n7. Seçin ən son AMD sürücünüz siyahıdan seçin və quraşdırmanı tamamlayın.\n2. -a keçin yükləmə nişanı və işarələyin Təhlükəsiz yükləmə seçimi.\n5. Yenidən Cihaz menecerinə keçin və genişləndirin Ekran adapterləri.\n6. AMD Qrafik kartınıza sağ klikləyin və seçin silin. Sizin üçün bu addımı təkrarlayın Intel kartı.\n7. Təsdiq tələb olunarsa OK seçin.\n8. Kompüterinizi normal rejimdə yenidən başladın və proqramın ən son versiyasını quraşdırın Intel çipset sürücü kompüteriniz üçün.\n9. Yenidən kompüterinizi yenidən başladın, sonra qrafik kartı drayverlərinizin ən son versiyasını kompüterinizdən endirin istehsalçının veb saytı.\n2. İndi Displey adapterini genişləndirin və AMD kartınızın üzərinə sağ klikləyin, sonra seçin Sürücü proqramını yeniləyin.\n3. Bu dəfə seçin Sürücü proqramı üçün kompüterimi nəzərdən keçirin.\n4. Sonra L klikləyin et mənə kompüterimdəki cihaz sürücülərinin siyahısından seçin.\n5. Köhnə AMD sürücülərinizi seçin siyahıdan seçin və quraşdırmanı tamamlayın.\n6. Dəyişiklikləri saxlamaq üçün kompüterinizi yenidən başladın. Bu üsul mütləq olmalıdır VIDEO_TDR_FAILURE (ATIKMPAG.SYS) həll edin yoxsa, növbəti üsulla davam edin.\n1. Aşağıdakı yola keçin: C: Windows System32 sürücülər\n2. Faylı tapın atikmdag.sys və adını dəyişdirin atikmdag.sys.old.\n3. ATI qovluğuna (C:ATI) gedin və faylı tapın atikmdag.sy_ lakin bu faylı tapa bilmirsinizsə, C: diskində bu faylı axtarın.\n4. Faylı iş masanıza köçürün və Windows Key + X düymələrini basın, sonra seçin Əmr əmri (Admin).\n5. Cmd-də aşağıdakı əmri yazın və hər birindən sonra Enter düyməsini basın:\nchdir C:İstifadəçilər[İstifadəçi adınız]iş masası\nQeyd: Yuxarıdakı əmr işləmədisə, bunu cəhd edin: genişləndirmək -r atikmdag.sy_ atikmdag.sys\n6. Olmalıdır atikmdag.sys faylı masaüstünüzdə bu faylı qovluğa kopyalayın: C: Windows System32 Sürücülər.\nUğurla əldə etdiyiniz budur VIDEO_TDR_FAILURE (ATIKMPAG.SYS) həll edin Bu yazı ilə bağlı hələ də hər hansı bir sualınız varsa, şərh bölməsində onlardan soruşmaqdan çekinmeyin.


Website development, mobile app development - SHIKHIYEV.COM\nVeb Saytların Hazırlanması 2021\nİlk postum elə mənim işim barədə saytların hazırlanmasından olacaq. Orfoqrafik və qramatik səhvlərimi görməzdən gəlin əsas odur kodda səhv çixmasın :) Vebsayt haqqında qısa məlumat vermək istərdim. Dünyada ilk veb-sayt 6 avqust 1991-ci ildə Tim Barners-Li (Tim Burners-Lee) tərəfindən yaradılmışdır. Vebsaytlar hazırki dünyamızın ayrılmaz hissəsidir. Dünyadı saysız veb sayt növləri var. Forumlar, yükləmə portalları, kino video saytları, sosial şəbəkələr, ödəmə portalları, xəbər saytları və.s Bəs bu saytlar necə yaradılır sualının cavabı isə proqramçılar tərəfindən yaradılır. Saytların yaradılmasında isə proqramlaşdırma dillərindən istifadə olunur. Php, Python, Java, C#, Ruby kimi proqramlaşdırma dillərindən istifadə olunur.\nVeb Saytların Hazırlanma Mərhələləri\n1. Saytın yaradılması üçün bütün tələblərin müəyyənləşdirilməsi\nVeb saytının inkişafı üçün qısa məlumatın doldurulması, əlavə sualların cavablandırılması, rəqiblərin veb saytlarının təhlilinin aparılması daxildir. Texniki tapşırığın müştəri tərəfindən göndərilməsi\n2. Toplanmış məlumatlar əsasında saytın yaradılmasıüçün ətraflı texniki tapşırıq tərtib olunur və gələcək saytın səhifələrinin prototipi hazırlanır.\nBeləliklə, sayt səhifələrinin prototipləri gələcək sayt səhifələrinin quruluşunu əyani şəkildə qiymətləndirməyə imkan verir və Texniki Tapşırıqda bu səhifələrin ətraflı təsviri saytın məntiqini anlamağa imkan verir.\n3. Sayt dizaynının yaradılması\nSaytın yaradılması üçün Texniki tapşırıq-da təsvir olunan məlumatlara əsasən fərdi bir veb dizayn hazırlanır.\n4. Saytın maketi (vertska)\nDizaynların şəkillər əsasında statik html səhifələrə çevrilməsi və saytın fərdi interaktiv elementlərinin - açılan pəncərələr, açılan siyahılar, qalereyalar, sürgülər və s. əyani görmək üçün hazırlanır.\nSaytın statik səhifələrini sayt idarəetmə sisteminə bağlamaq, sayt idarəetmə sistemini qurmaq, sayta dinamik məlumatların çıxmasını təşkil etmək.\n6. Saytın sınaqdan keçirilməsi (testing)\nVeb Saytın son sınaq və yoxlanışı üçün serverdə test mühiti yaradılır. Həm də bu mərhələdə saytı məzmunla doldurmaq üçün üzərində işlər davam etdirilir.\n7. Saytın yerləşdirilməsi\nTest mərhələsini uğurla keçmiş sayt hostingə yüklənir, poçt və interaktiv modullar konfiqurasiya olunur. Bura saytın googe bing yandex tərəfindən indekslənməsidə daxildir. Beləki sayt istifadəyə buraxıldıqda. robots.txt , sitemap.xml kimi seo ya önəmli kömək edən sazlamalar yaradılmalıdır.\nOnu da qeyd etmək lazımdır ki, hər mərhələdə hər bir mərhələ üçün hesabat materialları ilə təmin olunan müştəri ilə daimi iş aparılır. Yeni mərhələ yalnız əvvəlki mərhələnin müştərisi tərəfindən təsdiqləndikdən sonra başlayır. İnkişafı sürətləndirmək üçün bəzi mərhələlərdə işlərin paralel icrasından istifadə edirik ki, bu da inkişaf müddətini tələb olunan ümumi vaxtın yüzdə 40-a endirməyə imkan verir.\n2021-ci ildə SEO optimallaşdırması: Veb...\n2021-ci ilin TOP 10 proqramlaşdırma dili\nGetContact -dan nömrənizi necə tamamilə...\nVeb saytınız nə üçün satış etmir?\n30 interesting facts about bitcoin\nShikhiyev Digital Studio\nAddress:Nariman Narimanov, Ahmad Rajabli 29\nSearch engine promotion...\n06-01-2021 Veb Saytların Hazırlanması 2021\n12-01-2021 2021-ci ildə SEO optimallaşdırması: Veb saytların irəliləməsi üçün TOP 7 trend\n21-03-2021 2021-ci ilin TOP 10 proqramlaşdırma dili\n28-06-2021 GetContact -dan nömrənizi necə tamamilə silmək olar ?\n15-09-2021 Veb saytınız nə üçün satış etmir?\n© 2020Shikhiyev Digital Studio all rights reserved.